U ekološke projekte u lokalnim samoupravama NIS ulaže 107,5 miliona dinara\nČetvrtak, 10.06.2021. u 14:16\nTakođe, razmenjeni su i sporazumi o saradnji između NIS-a i lokalnih samouprava širom Srbije, koje su partneri NIS-ovog programa društvene odgovornosti „Zajednici zajedno”. Ove godine, sporazumi su fokusirani na podršku ekološkim projektima koji će biti realizovani u 12 gradova i opština u Srbiji u kojima kompanija sprovodi najveći deo svojih poslovnih aktivnosti – Beogradu, Novom Sadu, Požarevcu, Nišu, Čačku, Zrenjaninu, Pančevu, Kikindi, Kanjiži, Novom Bečeju, Srbobranu i Žitištu. Ukupna sredstva u iznosu od 107,5 miliona dinara biće usmerena na unapređenje zaštite životne sredine u ovim gradovima i opštinama kroz uvođenje sistema solarnog napajanja i osvetljenja, zamenu kotlova, uređenje javnih gradskih parkova i parkovskih površina, sadnju autohtonih vrsti biljaka, postavljanje inovativnih ekoloških parkovskih elemenata, solarno osvetljenje parka, postavljanje reciklažnih kanti i kontejnera.\nNa svečanosti u Palati „Srbija” Memorandum su potpisali Kiril Tjurdenjev, generalni direktor kompanije NIS, Zorana Mihajlović, potpredsednica Vlade Srbije i ministarka energetike i rudarstva, kao i Irena Vujović, ministarka zaštite životne sredine. Manifestaciji su prisustvovali i predstavnici lokalnih zajednica, učesnica programa „Zajednici zajedno”, u čije ime se prisutnima obratio Miloš Vučević, gradonačelnik Novog Sada.\nPotpisivanjem sporazuma o saradnji između NIS-a i 12 lokalnih zajednica ujedno počinje i ovogodišnji konkurs „Zajednici zajedno”. O izboru projekata odlučivaće Komisija sastavljena od predstavnika kompanije NIS, lokalnih samouprava, Ministarstva zaštite životne sredine i Ministarstva rudarstva i energetike. Svi uslovi i propozicije javnog konkursa „Zajednici zajedno” koji traje do 5. jula 2021. godine mogu se naći na sajtu www.zajednicizajedno.nis.eu, a rezultati konkursa biće objavljeni do 15. septembra 2021. godine. Od 2009. godine NIS je u okviru programa „Zajednici zajedno” u razvoj lokalnih zajednica uložio oko 1,4 milijarde dinara i realizovao više od 1.000 projekata.\n„Niko od nas ne može sam da napravi tako velike korake u zaštiti životne sredine, održivom razvoju, energetskoj tranziciji, ne može samo jedno ministarstvo, jedan grad, vlada, jedna kompanija. Ali, možemo ako smo svi u tome zajedno, kao što smo zajedno kad se donose odluke u energetici, rudarstvu i zaštiti životne sredine i kao što zajedno radimo na ovom projektu”, rekla je Mihajlovićeva.\n„Od 2009. godine u ekološke projekte uložili smo gotovo 120 miliona evra. Ali, naše investicije u tu oblast su višestruko veće, jer sve naše kapitalne projekte realizujemo sa namerom da unapredimo zaštitu životne sredine. Danas, sa našim prijateljima iz Vlade Srbije i lokalnih zajednica, nastavljamo ovaj važan posao – nastavljamo da ulepšavamo Srbiju. I radićemo na tome svakog dana, uprkos izazovnom vremenu. Na taj način, ispunjavamo svoju viziju i svoj moto – da budućnost pretvaramo u delo. Hvala vam što ćete biti sa nama na tom putu”, naveo je Tjurdenjev.\nIrena Vujović, ministarka zaštite životne sredine u Vladi Republike Srbije, istakla je da je program „Zajednici zajedno” velika šansa za 12 gradova i opština da konkurišu za najvažnije ekološke projekte.\n„Kompanija NIS je prepoznala šta je najpotrebnije gradovima i opštinama i zato će po ovom programu ulagati u zamenu kotlarnica na ekološki prihvatljivije energente, ozelenjavanje javnih površina, pošumljavanje. U ministarstvu koje vodim trudili smo se da podržimo takve projekte, i kroz naše konkurse doneli smo sredstva u 54 lokalne samouprave. Znači nam svaka pomoć društveno odgovornih kompanija i nadam se da će i druge slediti ovaj primer”, rekla je Vujović.\nMiloš Vučević, gradonačelnik Novog Sada istakao je u ime svih lokalnih samouprava koje učestvuju u programu „Zajednici zajedno” značaj saradnje sa kompanijom NIS, i napomenuo važnost ulaganja u ekološke projekte.\n„Saradnja sa NIS-om promenila je nabolje naše gradove i opštine u raznim sferama. To su bile godine borbe za lepšu i čistiju Srbiju, a ova etapa, koju danas pokrećemo, pokazuje da je Srbija ojačala, sazrela i da brine o svakom aspektu života građana. Programom „Zajednici zajedno” spojili smo pitanje zaštite životne sredine i energetike i pokazali da te dve sfere mogu i moraju da funkcionišu zajedno. Održivi razvoj je nešto što su Ujedinjene nacije odavno definisale, te je jasno da to nisu sukobljene strane, već zajedničke, partnerske pozicije”, naveo je Vučević.


Odlazak na tehnički kao lutrija: Sa jednog vraćen zbog sitnog oštećenja, na drugom prošao\nIzvor: SrbijaDanas.com, 19.Jun.2021, 13:46\nTek što su vozači odahnuli zbog odlaganja primene novog uslova za registraciju, merenja emisije izduvnih gasova, na tehničkom pregledu su ih sačekale nove muke.\nVećina vlasnika automobila ne zna da zbog sitnog nedostatka, poput oštećenja na plastici "mačjeg oka" ili ogrebotine, koje ne utiču na bezbednost u saobraćaju, auto može da bude ocenjen kao neispravan.\nČitalac"Novosti" koji je ovo iskusio bio je neprijatno iznenađen. Još veće iznenađenje doživeli su novinari ovog lista kada su pokušali da saznaju šta kažu propisi, koji su to sitniji nedostaci zbog kojih potpuno ispravno vozilo može da bude vraćeno sa pregleda.\nZvuči neverovatno, ali nema preciznog odgovora na ovo pitanje,...


Biznis Autor:Bojana Milovanović21. okt. 202116:57\nGradsko saobraćajno preduzeće "Beograd" će od M.P.N. prometa nabaviti 100 niskopodnih zglobnih autobusa na gas, a vrednost te isporuke je 34,2 miliona evra, ugovoreno je danas.\nPotpisivanju ugovora prisustvovao je zamenik gradonačelnika Beograda Goran Vesić koji je rekao da je GSP, računajući ovu nabavku, za dve godine kupio 344 autobusa, što se nije desilo u istoriji gradskog prevoznika.\nDodao je da će se kupovinom ovih 100 autobusa, od kojih se krajem februara na ulicama očekuje prvih 50 potpuno zameniti svi autobusi u voznom parku koji imaju euro2 i euro3 motore.\n„Posle ove nabavke imaćemo u voznom parku svega 50-ak autobusa sa euro4 motorom, ostali će biti na gas, električni ili euro5, euro6, što je ekološki prihvatljivije“, kazao je Vesić.\nVesić: U narednih pet godina zamena svih trolejbusa\nOdlukom gradske vlasti, po njegovim rečima, u narednih mesec do mesec i po biće raspisan tender za kupovinu 80 novih trolejbusa, koji će biti isporučivani u tranšama od po 20 godišnje.\n„Očekujemo da u narednih pet godina potpuno zamenimo sve trolejbuse na teritoriji grada. Tražimo trolejbuse sa autonomijom, koji imaju baterije, što znači da će moći da idu desetak kilometara bez žice i pantografa. To će nam omogućiti da proširimo trolejbuske linije i da ne moramo svuda da postavljamo električnu instalaciju, što je potpuno novo za Beograd“, istakao je Vesić.\nNaveo je da je u planu i kupovina 120 novih tramvaja, u skladu sa međudržavnim sporazumom sa Rusijom, što će se realizovati u narednih pet godina.\n„U budućnosti nas čeka proširenje tramvajske mreže, a 8. novembra će biti usvojen Plan generalne regulacije šinskih sistema na teritoriji grada Beograda, što podrazumeva novih 42,6 kilometara tramvajske mreže i produženje linije od Požeške prema Ceraku, od Jurija Gagarina prema Bežanijskoj kosi i Ledinama, od Bogoslovije preko Ade Huje i novim mostom na levu obalu Dunava“, objasnio je Vesić.\nOn je podsetio da privatnim gradskim prevoznicima ističu ugovori.\n„Neki od njih će ostati, jer neće biti sve zamenjeno, ali će svi morati da ispune uslov, a to je da imaju autobuse na gas. Кo nije spreman da ulaže u to, ne treba da se javlja na tender“, rekao je Vesić.\nBonus video: Autobus uleteo u park u Zemunu


Srbija u Tokiju, deveti dan: Kreće Ivana Španović, Nina Radovanović napada medalju - 31.07.2021, Sputnik Srbija\nSrbija u Tokiju, deveti dan: Kreće Ivana Španović, Nina Radovanović napada medalju\nDevetog dana na Olimpijskim igrama u Tokiju na borilišta izlaze Ivana Španović, Nina Radovanović, stonoteniseri i košarkašice. 31.07.2021, Sputnik Srbija\nProgram otvara najbolja srpska atletičarka Ivana Španović koja će od 02.50 u disciplini skok u dalj pokušati da obezbedi finale.Malo posle bokserka Ivana Radovanović nastupa u četvrtfinalu, program zatim nastavljaju stonoteniseri, a zatvaraju ga košarkašice.\nolimpijske igre, ostali sportovi, košarka\nDevetog dana na Olimpijskim igrama u Tokiju na borilišta izlaze Ivana Španović, Nina Radovanović, stonoteniseri i košarkašice.\nProgram otvara najbolja srpska atletičarka Ivana Španović koja će od 02.50 u disciplini skok u dalj pokušati da obezbedi finale.\nMalo posle bokserka Ivana Radovanović nastupa u četvrtfinalu, program zatim nastavljaju stonoteniseri, a zatvaraju ga košarkašice.\n02.50: Atletika: Ivana Španović (Skok u dalj)\n04.15: Nina Radovanović (Boks, 48+51kg)\n07.30: Srbija – Brazil (stoni tenis)\n14.00: Srbija – Južna Koreja (odbojka)


Održan marš za ujedinjenje Albanaca sa juga Srbije sa Kosovom – BiGportal.ba\nU Prištini je danas u organizaciji Udruženja “Ćamerija” održan marš za ujedinjenje Albanaca iz Preševa, Bujanovca i Medveđe sa Kosovom, koji, iako je označen kao istorijsko okupljanje, nije naišao na preveliki odziv kosovskih Albanaca.\nNa maršu se okupilo nekoliko stotina Albanaca iz opština sa juga Srbije, koji su nosili transparente “Dolino Albanija je sa tobom”, “Dolino Kosovo je sa tobom”, “Dolino Sandžak je sa tobom”, prenose beogradski mediji.\nPredsjednik Demokratske patrije Albanaca iz Preševa Ragmi Mustafa rekao je da je ovo istorijski momenat u kojem “dolinu Preševa snažno podržavaju svi Albanci”.\n“Vi ste ćelija sa svih nacionalnih teritorija Albanaca. Podrška za ponovno ujedinjene sa Kosovom, sa zemljom na kojoj nam je mesto odavnina”, rekao je Mustafa.\nNa transparentima koje su nosili okupljeni pominju se Ilirida, prostor na kojem žive Albanci na zapadu Makedonije, Malesia – dio Crne Gore i Ćamerija – dio sjeverozapadnog dijela Grčke.\nOsim logističke podrške policije i prisustva nekoliko domaćih televizijskih ekipa, niko od političkih predstavnika Albanaca sa Kosova, nije pokazao veće interesovanje za današnje okupljanje Albanaca iz Preševa, Bujanovca i Medveđe.


City :: COVID-19 :: Policijski čas za prvomajske praznike od četvrtka u 18 do ponedeljka u 5 sati\nHome | COVID-19 | Policijski čas za prvomajske praznike od četvrtka u 18 do ponedeljka u 5 sati\nPolicijski čas za prvomajske praznike od četvrtka u 18 do ponedeljka u 5 sati\nIako je od početka ove nedelje došlo do dodatnog ublažavanja mera za sprečavanje širenja kovid-19, uz otvaranje nekih radnji i zelenih pijaca ipak je, za prvomajske praznike, najavljena još jedna, višednevna zabrana kretanja na teritoriji cele Republike Srbije.\nKrizni štab je u ponedeljak pozvao građane na strpljenje i saopštio da je odluka o još jednom, mnogosatnom policijskom času, preporuka struke "zasnovana na medicinskim dokazima i iskustvima drugih zemalja".\nTa disciplina je tvrde potrebna kako bi se stekao kolektivni imunitet.\n“Znam da smo dosta bili zatvoreni u kućama u prethodnom periodu, poželili smo se druženja, izlazaka i lepog vremena i znam da nikom od nas nije prijatno niti sa velikim oduševljenjem prihvata zatvaranje u kućama, ali, apelujem, strpimo se još malo”, rekla je ispred Kriznog štaba, epidemiolog Kisić Tepavčević.\nMnogi građani ovu meru nisu dočekali sa opravdavanjem i jedan broj njih to objašnjava nelogičnostima, koje građane, iscrpljene od nametnutih oštrih mera izolacije, zbunjuju. Zbunjuje na primer, kako se procenjuje da nije riskantno da se ljudi vrate u teretane,u fabrike i na druga radna mesta a riskantno je da se na bezbednoj udaljenosti, i sa maskama na licu, šetaju po suncu. Takođe, zbunjuje kako je manje riskantno u dugim redovima čekati ispred supermarketa, kako bi se snabdeli za dane u karantinu od boravka na čistom vazduhu sa porodicom.\nKako god, kako su istakli na konferenciji za medije, kakva god konačna odluka političara bila u vezi najavljenog prvomajskog "zatvaranja" struka čvrsto stoji iza preporuke da je neophodno, kako bi se pripremili za buduće dane.\nPenzioneri će ponovo moći u kupovinu u četvrtak od 4 do 7 ujutru.


Konvencija mladiCa – Udruženje ISKRA Banja Luka\nUdruženje roditelja djece oboljele od malignih bolesti „Iskra“, zajedno sa Mrežom mladih liječenih od raka Republike Srpske „MladiCe RS“, u Banjaluci organizuje Šestu regionalnu konvenciju mladih liječenih od raka u djetinjstvu. Konvencija će biti održana od 27. do 30. avgusta 2019. godine, a svoje prisustvo potvrdilo je više od 50 učesnika iz Srbije, Crne Gore, Hrvatske, Makedonije, Slovenije i Bosne i Hercegovine.\nŠesta regionalna konvencija biće održana pod pokroviteljstvom premijera Republike Srpske gospodina Radovana Viškovića i Vlade Republike Srpske.\nKonvencija je edukativno-društvenog tipa te će svi učesnici, pored stručnih predavanja doktora iz UKC Banja Luka, imati priliku i da se upoznaju sa svim ljepotama našeg grada i rijeke Vrbas, kroz turističke obilaske i organizovane rafting ture.\nTermin mladiCe je prihvaćen naziv za mlade osobe izliječene od raka u djetinjstvu, a nastao je spajanjem riječi “mladi” i slova “C”, koje u registru oboljenja označava maligne bolesti.


Britanija žali zbog sankcija SAD Iranu - Sputnjik Srbija\nBritanija žali zbog sankcija SAD Iranu\n21:54 05.11.2018 Preuzmite kraći link\nBritanija je danas saopštila da žali zbog odluke SAD da ponovo uvede sankcije Iranu, navodeći da i dalje smatra da sporazum sa Teheranom čini svet sigurnijim mestom.\n„I dalje verujemo da iranski nuklearni sporazum čini svet bezbednijim mestom i naš stav je da ćemo, sve dok Iran ispunjava obaveze prema sporazumu poštujući striktna ograničenja svoje nuklearne aktivnosti, i mi ćemo tome biti posvećeni“, izjavio je portparol britanske premijerke Tereze Mej, prenela je agencija Rojters.\nPortparol je dodao da Britanija u potpunosti podržava širenje trgovinske saradnje sa Iranom.\nAmeričke sankcije se tiču transportnog, finansijskog i energetskog sektora Irana, a drugi su paket sankcija otkad se Tramp povukao iz nuklearnog sporazuma sa Iranom u maju ove godine, prenosi AP.\nSankcije SAD kažnjavaće i države koje ne prestanu sa uvozom iranske nafte, kao i strane kompanije koje rade sa iranskim kompanijama na tzv. „crnoj listi“.\nOsam, zasad neimenovanih zemalja, biće izuzete i biće im omogućen privremeni uvoz iranske nafte bez američkih sankcija.\nIran je ranije saopštio da nije zabrinut zbog ponovnog uvođenja američkih sankcija naftnom i finansijskom sektoru zemlje, preneo je Tanjug.


Bjeković: Vlasti efikasnije i brže da sprovode preporuke EK – CG Vijesti\nBjeković: Vlasti efikasnije i brže da sprovode preporuke EK\nzadovoljan onim što je rečeno u Izvještaju u vezi sa institucijom Zaštitnika\nOn je rekao da je očigledno da su međunarodne institucije uključujući i EK primijetile vidan napredak u svim oblastima i da se on temelji i na iskustvima građana i nevladinog sektora\nBjeković, Foto: Savo Prelević\nZaštitnik ljudskih prava i sloboda je zadovoljan stavovima u Izvještaju Evropske komisije (EK) za Crnu Goru koji se odnose na tu instituciju, ocjenjujući ih i kao obavezu da unapređuje rad u narednom periodu, rekao je ombudsman Siniša Bjeković.\nU Izvještaju EK se navodi da se Ombudsman i dalje doživljava sa najboljim uticajem i povjerenjem u pogledu promocije i zaštite prava građana, a kapaciteti institucije za rješavanje pritužbi i kvalitet njenih odluka nastavili su da se poboljšavaju.\n„Vlasti treba sistematičnije, efikasnije i brže da sprovode preporuke Ombudsmana“, navodi se u Izvjestaju i konstatuje da je ojačana komunikacija sa javnošću kao i vidljivost aktivnosti.\n“Moramo biti zadovoljni onim što je rečeno u Izvještaju u vezi sa institucijom Zaštitnika, ali takođe stojimo čvrsto nogama na zemlji, jer to shvatamo kao nešto što nas unapređuje, ali i obavezuje što se tiče rada u narednom periodu”, kazao je Bjeković agenciji MINA.\nOn je rekao da je očigledno da su međunarodne institucije uključujući i EK primijetile vidan napredak u svim oblastima i da se on temelji i na iskustvima građana i nevladinog sektora.\n“Ta iskustva pokazuju znake povjerenja u Zaštitnika i posebno raduje što su zabilježeni referentni slučajevi iz kojih se može zaključiti kakav je njegov stav o pojedinim važnim društvenim pitanjima”, ocijenio je Bjeković.\nOn ističe da je primijećen i kontinuirani finansijski nedostatak da se obave sve one funkcije koje su u mandate Ombudsmana.\nPrema njegovim riječima, i u ovom izvještaju otvorilo se pitanje odnosa državnih organa prema Zaštitniku, koji je promjenjiv i različit od institucije do institucije.\n“Uočili smo trend da se na zahtjeve Zaštitnika u poslednje vrijeme odgovara sa zakašnjenjem i posle naših urgencija. Neki organi prihvatili su trend po kom ombudsman izdaje neobavezujuće preporuke, pa da u skladu sa tim mogu da se ponašaju jer neće trpjeti posljedice”, upozorio je Bjeković.\nOn je podsjetio da je, kada je u pitanju organizacija vlasti i generalno ustrojstvo državnih organa, Ombudsman Ustavom određen kao institucija koja se bavi zaštitom ljudskih prava i sloboda i samo to bi bilo dovoljno da se odgovorno odnose prema njegovim mišljenjima.\n“Da li o nekoj stvari mislimo isto to je drugo pitanje, možda u instituciji Ombudsmana sa neke institucionalne strane nijesu prijemčiva sva ona shvatanja ili način ostvarivanja prava pred drugim organima, što ne znači da treba da se miješamo gdje nam nije mjesto”, kazao je Bjeković.\nPrema njegovoj ocjeni, ako je intervencija Zaštitnika Ustavom i zakonom predviđjena, a državni organi ne poštuju takvu njegovu poziciju, onda se ne postavlja više pitanje da li je to odnos prema Ombudsmanu, već to postaje pitanje odnosa prema državi.\n“To podrazumijeva i implementaciju naših preporuka jer one nisu date s ciljem da se neko kazni, već da se otkloni situacija koja uzrokuje povredu ljudskih prava i sloboda”, rekao je Bjeković.\nOn je kazao da institucija Ombudsmana nije kaznena ekspedicija, već korektiv vlasti i tako shvaćena može da donese samo dobro.\n“Odgovorna vlast, poštujući naše preporuke, dokazuje svoju odgovornost ali i čini građanina zadovoljnim, omogućivši mu uživanje prava”, kazao je Bjeković.\nOn je naglasio da su poslednje vrijeme čvrsto vezani za praksu Evropskog suda za ljudska prava i “tu pokušavamo naći idealnu matricu kako treba da izgleda postupanje institucije u svim oblastima”.\n“To traži inoviranje znanja, a kao bitan novi kvalitet ističem i pomak u kadrovskim kapacitetima i činjenicu da sada imamo izbalansiranost među sektorima i vrlo kvalitetnu materijalnu i kadrovsku bazu za jedan duži rok”, rekao je Bjeković.\nOn je, u vezi povjerenja u tu instituciju, ocijenio da postoji raskorak između onog što građanin očekuje i onog što može Ombudsman u skladu sa zakonom.\nKako je kazao, postoje često očekivanja građana da se u svakoj ranjivoj situaciji posredstvom Zaštitnika riješi njihov problem.\n“Kada nemamo zakonski osnov za postupanje damo savjet koji pravni put da koriste kako bi svoje pitanje riješili na najefikasniji način. Taj rad ostaje najnevidljiviji dio našeg postupnja, a kada bi se to vrednovalo i kvalifikovalo naši rezultati bi imali još veću podršku, ne samo građana već i drugih subjekata, uključujući i EK”, rekao je Bjeković.\nOn je upozorio da institucija Ombudsmana, ali i druge koje se bave zaštitom ljudskih prava, moraju da harmonizuju primjenu standarda ljudskih prava jer oni moraju biti jednaki.\nPovezane teme:društvoOmbudsmanSiniša BjekovićZaštitnik ljudskih prava i sloboda\nOgorodov: Nemam ništa sa nezakonitom djelatnošću\nOzvaničena saradnja IJZCG i Instituta Robert Koh\nDruštvopre 2 minuta\nFudbalpre 3 minuta\nKošarkapre 4 minuta\nDruštvopre 5 minuta\nPolitikapre 6 minuta


Radno & Imigraciono pravo | Advokatska kancelarija NCR Lawyers\nAdvokatska kancelarija NCR lawyers ima zapaženu iskustvo i praksu u oblasti radnog & imigracionog prava i predstavlja jednu od najrazvijenijih i najinovativnijih na tržištu. Naša praksa našim klijentima pruža najviše standarde kvaliteta u čitavom spektru pitanja radnog prava i imigracije.\nZa više informacija u vezi sa predmetnim uslugama slobodno nas kontaktirajte putem email.\n- Radno pravo -\nU oblasti radnog prava Advokatska kancelarija NCR lawyers pruža celokupni spektar usluga sa fokusom na konslutantske usluge i savete u cilju sprečavanja eventualnih problema u rpimeni radnopravnih propisa. Našim klijentima pomažemo da razviju i sprovedu politiku i procedure vezane za rad kao i usaglađavanje postojećih akata sa lokalnim i međunarodnim propisima o radu, Zakonom o radu i međunarodnim sporazumima kako bi se maksimalno iskoristila vrednost njihovog kadrovskog kapitala. Svojim uslugama dodajemo dodatnu vrednost poslovanju naših klijenata tako što pratimo i redovno ih informišemo o promenama u oblasti radnog zakonodavstva i pomažemo u sprovođenju svih neophodnih promena. Pružamo čitav niz usluga, uključujući izradu ugovora o radu, ugovora van radno odnosa, internih akata u vezi sa radom, ugovora o pravima i obavezama direktora, dokumentacije vezane za raskid radnog odnosa i ugovora o zabrani konkurencije, pribavljanje radnih dozvola za radnike iz inostranstva kao i pružanje pomoći sprovođenju postupka o raskidu radnog odnosa. Takođe imamo značajno iskustvo u zastupanju privrednih društava u radnim sporovima sporovima i sporovima koji se tiču mobinga na radnom mestu.\n- Imigraciono pravo -\nNaš tim za pravo imigracije dobro je upućen u sve oblasti imigracionog prava i spreman je da vam pruži podršku kroz svaki korak imigracionog procesa. U svakom trenutku izmenu svih propisa i procedura tako da možete očekivati da su naši saveti i strategije prilogođene najnovijim najnovijim zbivanjima i potencijalnom uticaju na vaše poslovanje.\nMi zajedno sarađujemo sa našim klijentima radi utvrđivanja vaše imigracione strategije, podnošenju zahteva za kvalifikovane, visoko kvalifikovane i privremeni radnike, dobijanje radnih dozvola, privremenih i trajnih dozvola za nastanjenje kao i svaku drugu uslugu u oblasti imigracionog prava.


Gradsko vijeće donijelo odluku o restauraciji bivše željezničke stanice na Bistriku - Klix.ba\nPiše: M. A./Klix.ba\nGrad Sarajevo je na 24. sjednici Gradskog vijeća donio odluku o realizaciji novog kapitalnog projekta obnove i rehabilitacije historijske građevine – zgrade Željezničke stanice Bistrik u Sarajevu.\nGradonačelnik Sarajeva Abdulah Skaka dobio je podršku 20 vijećnika da pokrene aktivnosti koje će omogućiti obnovu ovog nacionalnog spomenika BiH koji već desetljećima propada.\nPlanirano je da nekadašnji reprezentativni objekt velike historijske vrijednosti postane muzej, mjesto susreta i kulturnih događaja koje će znatno obogati turističku ponudu i uljepšati bh. prijestolnicu.\nUsvajanjem ove odluke gradonačelnik Skaka je najavio konkretne aktivnosti pronalaska najefikasnijeg puta ka obnovi ovog nacionalnog spomenika.\n"Grad Sarajevo nastavlja realizirati kapitalne projekte. Želimo obnoviti i restaurirati reprezentativni objekt i onda u njega jednim dijelom smjestiti muzej željeznice. Imamo ključni, humani poziv u ovoj priči, a to su porodice koje žive u neuslovnom prostoru. Želimo ih adekvatno zbrinuti, a ovaj nacionalni spomenik vratiti državi s krajnjim ciljem pretvaranja Bistričke stanice u značajnu kulturnu instituciju i turističku atrakciju", istakao je Skaka.\nGradski vijećnici su podržali ovu inicijativu i ovlastili Gradsku upravu da krene u aktivnosti koje uključuju rješavanje imovinskopravnih pitanja te saradnju s drugim institucijama i subjektima.\n"Svjesni smo da je riječ o krupnom izazovu i zamršenom pravnom čvoru, ali uvjereni smo da do kraja ovog mandata možemo nacionalni spomenik vratiti građanima, nasuprot propadanju i ruglu u kojem porodice žive potpuno neuslovno", dodao je Skaka.\nNapominjemo da smo ranije razgovarali s Predsjedavajućim Gradskog vijeća Grada Sarajeva Igorom Gavrićem koji nam je tom prilikom rekao da će tek nakon rješavanja imovinskopravnih pitanja početi razmatranje opcija na koji način bi se moglo pristupiti rehabilitaciji ove građevine.\nGrad Sarajevo Abdulah Skaka Igor Gavrić Stara željeznička stanica Bistrik\n25.03.2019. u 14:28\nDirektor zagrebačkog Sljemena: Trebević sa skijaškom stazom je "zlatna koka"\nGrad Sarajevo oštro osudio napad u Prijedoru na Azrina Hodžića\n13.03.2019. u 15:24\nVijećnice evakuirane u nekoliko njemačkih gradova nakon prijetnji\nBanjalučanka osumnjičena da je oštetila Sarajevo osiguranje za 1,1 milion KM\nRast od 3,5 posto\nJadranka Winbow Negodić će biti nova ambasadorica BiH u Njemačkoj\nEvropsko prvenstvo 2020: Engleska podnosi prijavu protiv Crne Gore za rasizam\nKonor Mekregor: Bivši Ultimat fajt šampion najavljuje odlazak u penziju


Košarkaška lopta sa Bogdanovim potpisom do večeras na licitaciji za Vukana - Bujanovačke\nPočetna DRUŠTVO Košarkaška lopta sa Bogdanovim potpisom do večeras na licitaciji za Vukana\nBujanovačke16. maj 2022.DRUŠTVO, NASLOVNA0\nMiloš kupio Benov dres\nBujanovac, 16. maj 2022. – Potpisana lopta čuvenog srpskog košarkaša Bogdana Bogdanovića preko sajta “Budi human-humanitarne licitacije” na licitaciji do večeras, a prihod ide za lečenje Vukana iz Vranja.\nKošarkaška lopta sa Bogdanovim potpisom je na licitaciji do večeras u 19:30 časova, i do sada je ponuđena 21.000 dinara.\nBujanovčanin Miloš Stoilković već je izlicitirao dres fudbalera Crvene zvezde El Fardu Bena i poziva sve ljubitelje sporta i humane ljude da licitiraju kako bi se sakupio novac za lečenje.\n– Dresove Zvezdinih igrača je na sajtu postavila Vukanova tetka, a golman Milan Borjan je sve to organizovao i 17 igrača je potpisalo dresove za malog Vukana. Još nekoliko dresova je ostalo i mogu se licitirati do sutra, kaže nam Miloš.\nPreko svoje sportske stranice Miloš je bio zadužen za medijsku promociju licitacije i po njegovim rečima nesebičnu pomoć su mu pružili i novinari iz sveta sporta.\n– Imamo samo jedan cilj, a to je da se što veći broj ljudi uključi i licitira za Vukana. U trci smo s vremenom, ali se nadam da ćemo na kraju svi zajedno ostvariti cilj. Ovo je najbolji mogući i najhumaniji način da kolekcionari i ljubitelji sporta obogate svoju kolekciju, zaključuje Miloš.\nNa licitaciji 17 Zvezdinih dresova sa potpisima igrača\nPreostali dresovi fudbalera Crvene zvezde na sajtu “Budi human-humanitarne licitacije” mogu se licitirati do utorka 17. maja.\nZa lečenje malog Vukana, koji boluje od spinalne mišićne atrofije, nedostaje još 290.000 evra kako bi mogao da primi lek Zolgensma.\nPodsetimo, Vukan je dobio termin 18. maja u bolnici u Budimpešti, gde bi trebalo da nastavi lečenje.\nPrevious PostVučić: Obučen skačem u bazen ako dobijemo vest o velikoj investiciji Next PostKosovo uvelo nove sankcije Rusiji


Amerika želi punu vojnu dominaciju svetom - 01.11.2018, Sputnik Srbija\nSAD izlaskom iz Sporazuma o likvidaciji raketa srednjeg i malog dometa pokušava da odveže sebi ruke radi osiguranja svoje potpune dominacije, izjavila je... 01.11.2018, Sputnik Srbija\n15:00 01.11.2018 (Osveženo: 15:23 01.11.2018)\nSAD izlaskom iz Sporazuma o likvidaciji raketa srednjeg i malog dometa pokušava da odveže sebi ruke radi osiguranja svoje potpune dominacije, izjavila je zvanična predstavnica Ministarstva inostranih poslova Rusije Marija Zaharova.\n„Stiče se utisak da kretanje Vašingtona ka izlasku iz Sporazuma o likvidaciji raketa srednjeg i malog dometa pokazuje njegovu težnju da osigura svoju vojnu dominaciju u svim pravcima i da sebi za to garantuje slobodne ruke“, izjavila je Zaharova na brifingu.\nPrema njenim rečima, o tome govore i drugi faktori, uključujući porast vojnih aktivnosti SAD u Evropi.\n„Mi moramo najozbiljnije da upozorimo američku stranu: ako ona uništi Sporazum o likvidaciji srednjih i malih raketa, kako je već reklo naše rukovodstvo, Rusija će morati da reaguje“, istakla je ona na brifingu.\n„Raspad Sporazuma o likvidaciji raketa bio bi veoma opasan korak koji će na najnegativniji način uticati na međunarodnu bezbednost i stratešku stabilnost. Ponovo bih želela da napomenem da je ovo prepuno ozbiljnih rizika uvlačenja čitavih regiona u trku u naoružanju. Na taj način se situacija oko sporazuma ne tiče samo Rusije i Sjedinjenih Američkih Država, već i drugih članica svetske zajednice“, istakla je Zaharova.\nOna je istakla da je Moskva spremna da radi na očuvanju Sporauma, ali da je za to potreban „partner koji je odgovoran i zainteresovan za nastavak dijaloga“.\n„Rešenje problema može se pronaći samo kroz otvoren, ravnopravan i konstruktivan dijalog. Nadamo se da će Vašington konačno toga postati svestan“, dodala je Zaharova.\n„Iako Sporazum nije idealan, on ipak ima svoju vrednost. Mi smo spremni da radimo da on ostane na snazi“, poručila je portparolka Ministarstva inostranih poslova Rusije .\nZaharova je podsetila da je ruski lider Vladimir Putin saopštio da će odgovor Rusije na akcije SAD biti „munjevit i recipročan“.


"Direktori javnih preduzeća su tu samo da bi slušali naređenja vlasti, a ne zbog svoje stručnosti" - Rešetka\n„Direktori javnih preduzeća su tu samo da bi slušali naređenja vlasti, a ne zbog svoje stručnosti“\nSVI direktori javnih preduzeća u Srbiji, pa i u Leskovcu, su na poziciji zbog toga što su moralno podobni da vrše naređenja iz vlasti, a ne zbog neke stručnosti.\nOvaj komentar je na Fejsbuk stranici Rešetke ostavio Leskovčanin Milan Đorđević, koji je komentarisao izjavu gradonačelnika Leskovca da će menjati sve direktore javnih preduzeća i ustanova za koje smatra da loše obavljaju svoje poslove, pa poručio da će tražiti i smenu za sebe ukoliko to bude bilo potrebno.\n“Gradonačelnik vrlo dobro zna, premda je i narodu već sve jasno.\n– SVI direktori javnih preduzeća u Srbiji, pa i u Leskovcu, su na poziciji zbog toga što su moralno podobni da vrše naredjenja iz vlasti, a ne zbog neke stručnosti.\n– Smenama se samo stiče privid da vlast kažnjava nestručan kadar, a ustvari pušta niz vodu slabe karike, a regrutuje nove i gladne.\nŽao mi je, ali istorija je pokazala da ovaj model ‘koprcanja’ na vlasti ne traje dugo. Čak može i da predvidi i najavi krah jedne vladavine.\nPravo pitanje je, da li smo spremni da posle svega preuzmemo odgovornost za sebe, ili ćemo svoje živote opet kao vruć krompir sa kojim ne znamo šta da uradimo, opet u ruke nekome ko će jeftino da nas proda”, napisao je Đorđević.\n“Kad menjam direktore što ih menjam, pa menjaću sve i sebi tražim zamenu sve dok ne nađem osoba koja će moći to da pokrene i uradi. Apsolutno svude gde god je potrebno“, poručio je Goran Cvetnaović na današnjoj sednici Gradskog veća.\nRedakcija Rešetke će i ubuduće u posebnoj kategoriji “Reč građana” objavljivati stavove i komentare naših čitaoca za koje smatra da zaslužuju veću pažnju.\nPrethodna vest Cvetanović: Menjaću sve direktore koji neozbiljno shvataju i rade svoj posao\nSledeća vest Ponovo sudar kod skretanja za „Higijenski zavod“ u Leskovcu, pričinjena velika materijalna šteta


Fudbaleri Dinama odazvali se prozivci stručnog štaba - JuGmedia\nFudbaleri Dinama iz Vranja juče su počeli pripreme za drugi deo sezone Prve lige Srbije. Šefu stručnog štaba ovog kluba Draganu Antiću, na prozivci se odazvalo 25 fudbalera koji su domah odradili prvi trening.\nPrvotimcima Dinama u nastavku prvenstva sledi teška borba za što bolji plasman na tabeli.\nTrener Antić ističe da su njegovi fudbaleri tokom pauze trenirali prema individalnom planu i programu i da će se već u predstojećim utakmicama videti koliko su napredovali.\n„Odmać ćemo početi sa dva treninga dnevno. Radićemo na kondiciji igrača, a posle toga uslediće taktičko i tehničko uigravanje ekipe. Naša ekipa će se za buduće izazove na fudbalskom terenu pripremati i u Umagu u Hrvatskoj od 19. januara do 5. februara i nadam se da će fudbaleri to umeti da iskoriste na pravi način,“, kaže Antić.\nDinamo će u novu sezonu ući pojačan golmanom Nikolom Simonovićem koji je došao iz Petrovca na Mlavi.Uprava kluba ima u planu da svoj tim pojača sa još par kvalitetnih igrača, ali je u polusezoni u ponudi mali broj igrača za koje treba izdvojiti dosta para , a koje ovaj klub nema.\nPoplave u leskovačkom kraju se ne smiruju, zakrčen saobraćaj na otvorenim putnim pravcima


SDA prijeti Vučić neće biti toplo dočekan u Srebrenici!\nNaslovnica NAJNOVIJE SDA prijeti Vučić neće biti toplo dočekan u Srebrenici!\nBIH, Srbija – Generalni sekretar SDA BiH, Amir Zukić, izrazio je žaljenje što danas Savjet bezbjednosti UN nije izglasao rezoluciju o genocidu u Srebrenici i istakao da zbog lobiranja Srbije da se u UN ne usvoji ta rezolucija, premijer Srbije Aleksandar Vučić neće biti dočekan s tolikom toplinom u subotu\nVučić i Srbija ovim činom šalju poruku da ne žele dobrosusjedske odnose, inače bi se, u suprotnom, potrudili da barem priznaju šta se u Srebrenici dogodilo. Kada bude u Srebrenici i vidi groblja na kojima pišu imena i prezimena žrtava, moguće je da prizna da se genocid zaista dogodilo\n– Nažalost, genocid je negiran i pored činjenice da takvu presudu doneo Međunarodni sud pravde u Hagu. Vučić i Srbija ovim činom šalju poruku da ne žele da imaju dobrosusedske odnose, inače bi se, u suprotnom, potrudili da barem priznaju šta se u Srebrenici dogodilo. Kada premijer Srbije bude u Srebrenici i vidi groblja na kojima pišu imena i prezimena žrtava, moguće je da prizna da se genocid zaista dogodilo – rekao je Zukić, generalni seretar najveće bošnjačke partije u BiH.\nZukić smatra da i veliki dio politike i političara iz Srbije želi da predstavi zločine u Srebrenici na razne načine, osim kvalifikacije genocida.\nČelnik SDA je ukazao i da su u Srebenici ubijani ljudi samo zato što su druge nacionalnosti, ali je izrazio uvjerenje da su suživot i tolerancija u BiH, uprkos toj činjenici, i dalje mogući i realni.


Hydro Flask - ranac koji održava vaše piće hladnim - Muški magazin - trendovi, fitness, lifestyle, saveti, devojke... `\nProblem je u tome što većina njih izgleda više kao frižider, tako da svi znaju da sa sobom vučete opremu za hlađenje osvežavajućih napitaka, svaki put kada vas vide. Ukoliko preferirate da vaša rashladna oprema bude nešto suptilnija i daleko neupadljivija, onda je Hydro Flash Unbound Soft Cooler Pack pravi izbor za vas.\nSportskog i potpuno neutralnog dizajna, mekani kuler zapravo, izgleda kao regularni ranac, baš onakav kakav biste voleli da nosite u prodavnicu ili teretanu, umesto da ga popunite sa sokovima i pićem. Ovaj ranac ne poseduje kockaste uglove, niti grube površine, ali ni bilo kakve dodatne trake i tregere kao obični "piknik" frižideri na tržištu. Bez šale, ovaj model izgleda daleko lepše od svega što smo do sada imali priliku da vidimo i jednostavno, deluje kao da je spreman da ponese knjige, laptop ili bilo šta drugo što vam može pasti na pamet.\nMeđutim, iako izgleda kao potpuno regularni ranac spolja, Hydro Flash Unbound Soft Cooler Pack predstavlja potpuno funkcionalni frižider. Unutrašnjost ovog modela poseduje zaštitni sloj koji može održavati vlagu unutra, dok istovremeno, vodootporni rajsferšlus osigurava bilo kakvo prolivanje iznutra. Jednostavno govoreći, nikakva voda ne može prodreti, niti se proliti kada je ovaj ranac zatvoren, s toga, sve što je u njemu ostavljeno ostaje nepromenjeno i nevezano sa uslovima u kojima se nađete na svom putu. U odeljak za hlađenje, zapremine 22 litra, može biti stavljeno do 24 konzerve, tako da ga možete dobro natovariti pićima i osveženjem, dovoljnim za malu grupu prijatelja.\nRanac je izolovan sa svih strana, uključujući poklopac, tako da je moguće održati hladan vazduh unutra, dok poseduje i dodatnu izolaciju u svojoj bazi, gde je, sudeći prema informacijama brenda koji ga je proizveo, hladan vazduh najpodložniji gubicima. Slojevi kompresovane plastike smešteni su odmah ispod bazne izolacije omogućujući da ranac stoji uspravno kada se nalazi na zemlji i pruža mogućnosti hlađenja i održavanja temperature do dva dana.\nPROČITAJTE SLEDEĆI TEKST: Razer predstavlja novu Huntsman Elite tastaturu\nNove Adidas Superstar patike\nVreme prolazi, samo je ljubav večna\nSavršeni poklon za lepšu polovinu\n» Mark Veber još jednom zvezda Porsche X Boss kolekcije\n» Prve fotografije novog Kia Sorento modela\n» Toyota GR Supra 2.0\n» Lamborghini Urus proglašen za najbolji automobil u SUV kategoriji


BARSELONA: Abidal laže, plaćali smo ga tokom perioda bolesti! - Telegraf.rs\n07/09/13 | 12:46\nBARSELONA: Abidal laže, plaćali smo ga tokom perioda bolesti!\nUprava španskog prvaka u fudbalu demantovala je izjavu bivšeg štopera da ga katalonski klub nije plaćao tokom teške bolesti\nBivši fudbaler Barselone Erik Abidal iznenadio je špansku, ali i svetsku javnost izjavom ga da tokom teške bolesti katalonski klub nije plaćao. Uprava španskog šampiona brzo je demantovala novog igrača Monaka.\n- Klub je ispoštovao sve obaveze iz ugovora koje je imao prema Abidalu - napisano je u saopštenju Barselone.\n- Kada se Abidal razboleo, klub nije želeo da jednostrano sa njim raskine saradnju, iako je to bilo predvođeno ugovorom. Zajedničkim dogovorom, klub i Abidal su odlučili da za vreme trajanja bolesti ugovor bude suspendovan - stoji u saopštenju.\nTridesettrogodišnji defanzivac imao je u aprilu prošle godine operaciju transplantacije jetre, zbog čega je morao da pauzira skoro godinu dana, a na kraju saopštenja katalonskog kluba navodi se da je Abidal i tokom perioda bolesti mesečno dobijao određenu nadoknadu.\nBERTANSOV BRAT: Davis je zbog Duleta naučio srpski (VIDEO)\nFARMA: Jelena pokazala bradavice! (VIDEO)\nAko ovaj vulkan eruptira sa svetom je svršeno (FOTO)\nOdsekla šefu polni organ kada je krenuo da je siluje: Tvrdi da je mesecima seksualno zlostavljao


Preduzetništvo u muzejima: Dajte mi muzej i ja ću ga napuniti - Biznis i Finansije\nHome\tTekstoviB&F PlusIntervjuiKultura\tPreduzetništvo u muzejima: Dajte mi muzej i ja ću ga napuniti\nSvake godine, tokom jedne posebne noći muzejima svane: na stotine hiljada ljudi širom Srbije, a najviše mladih, čekaju sa nestrpljenjem da uđu i vide nove postavke. Nekim kustosima je „Noć muzeja“ bila dodatni izazov da čuvene Pikasove reči „dajte mi muzej i ja ću ga napuniti“ sprovedu u delo.\nIdeja o muzejima kao sjajnom mestu za celovečernji provod ponikla je u prošlom veku u Berlinu, a manifestacija „Noć muzeja“ je prvo u Beogradu, a potom u celoj Srbiji doživela ogroman uspeh. Na početku, pre osam godina u glavnom gradu bilo je 20 hiljada posetilaca, 2007. godine, kada je manifestacija po prvi put održana na nacionalnom nivou čak 320 hiljada, a pretprošle godine zabeleženo je rekordnih 450.000 posetilaca. Prema rečima Ivana Stanića, koordinatora „Noći muzeja“, prošle godine se u manifestaciju uključilo 60 gradova (sedam puta više nego pre pet godina), broj postavki se udvostručio sa 100 na 200. „Očigledno je da smo uspeli da vratimo muzeje u žižu medijskog interesovanja, da ih „razmrdamo“ i privučemo novu publiku, koja je počela da ih doživljava na drugačiji način“, kaže Stanić.\nSa navedenom ocenom saglasna je i Dragana Martinović iz Zavoda za proučavanje kulturnog razvitka, autorka istraživanja „Muzejska publika u Srbiji“ i „Kulturna politika nacionalnih muzeja u Srbiji“. Naša sagovornica ističe da su inventivnost u odabiru tema i zanimljivo osmišljene postavke glavni razlog dolaska čak četiri petine posetilaca „Noći muzeja“, što je uticalo i na promenu profila publike. Klasičan posetilac muzeja je pretežno iz urbane sredine, starosti od 36 do 50 godina i stručnjak iz humanističkih oblasti, a potom su to mladi koji u muzeje dolaze u organizaciji škola i fakulteta. Tokom „Noći muzeja“ dolaze dobrovoljno, pa čak 40,7% posetilaca čini populacija od 18 do 25 godina, onih od 25 do 40 je 28,1%, a među publikom sa 70% ubedljivo dominiraju žene.\nMeđu najposećenijim izložbama su postavke koje su se bavile intimnom istorijom koja ne ulazi u udžbenike – od kurtizana i donjeg veša do svadbenih običaja, životom u kazamatima, vamiprima, ali i novim tehnologijama. Ova svojevrsna provokacija za naše prilike imala je za cilj da se pre svega privuku oni koji ređe ili uopšte ne zalaze u muzeje. „Mnogi žele da posetu muzeju dožive i kao kreativnu, uzbudljivu, a ne samo kao saznajnu i naučnu, što je takođe jedna od smernica kustosima. Stoga je potrebno segmentirati publiku i praviti raznovrsne programe i postavke za različite starosne i socijalne kategorije posetilaca – a to je upravo ono što nedostaje našim muzejima”, konstatuje Martinović. U postavkama daleko više treba da se koriste mogućnosti novih tehnologija i da ih prate zanimljiva predavanja, radionice, performansi, koncerti – sve što upotpunjuje informaciju i čini je prijemčivijom za publiku.\nZa to je neophodan novac, kojeg, kažu u muzejima, nema čak ni da bi se obezbedili elementarni uslovi za izložbe, ali naša sagovornica smatra da je veći problem u nedostatku lične inicijative. „Mnogi muzeji i dalje se prvenstveno oslanjaju na državnu pomoć i očekuju da ih neki potencijalni sponzor sam pozove. Ali oni su ti koji bi trebalo da se potrude da zarade novac na alternativne načine: prodajom kataloga, suvenira, replika, pružanjem stručnih usluga, i konzervatorskim radom, organizovanjem dečjih radionica i igraonica, radionica starih zanata, edukativnih radionica, pratećih programa, iznajmljivanjem prostora“…\nU muzejskoj javnosti prisutne su i dileme da li posećenost muzejima , „kao poslednjem kulturnom pribežištu značajno osiromašene srednje klase“ treba i dalje podsticati politikom slobodnog ulaza i simboličnim cenama ulaznica, ili se i u tom segmentu treba ponašati komercijalno? Takođe, postavlja se i pitanje gde je mera kada komercijalizacija preti da sklizne u banalizaciju? Odgovore nude dobri primeri iz prakse, ističe naša sagovornica, podsećajući da su za izložbe poput „Dinosaurusi Argentine – džinovi Patagonije, „Sto godina slikarstva u Srbiji 1850–1950“ ili izložbe radova Salvadora Dalija, posetioci bili spremni da plate ulaznice skuplje od uobičajenih upravo zbog njihovog kvaliteta. Sa druge strane, u Srbiji se sve primetnije izdvajaju muzeji čija posećenost iz godine u godinu raste, kao što je slučaj u Gradskom muzeju u Somboru, u Muzeju grada Novog Sada, u Narodnom muzeju u Valjevu, Muzeju primenjene umetnosti, Etnografskom i Vojnom muzeju u Beogradu, a posebno u Muzeju istorije Jugoslavije.\nNešto više od polovine posetilaca su turisti iz inostranstva, od kojih 45% dolazi iz bivših jugoslovenskih republika, a za njima slede turisti iz SAD, Koreje, Japana, Kine i zapadne Evrope. Gotovo 50% domaćih posetilaca u ovaj muzej dolaze prvi put, a prema rečima direktorke ove institucije Katarine Živanović cilj je da se značajnije uveća broj posetilaca iz Beograda, naročito osnovaca i srednjoškolaca. To će se, veruje, i ostvariti sa budućim postavkama koje će se baviti istorijom Jugoslaviju tokom celog 20. veka „i to na način na koji smo i do sada radili, povezivanjem istorijski značajnih događaja sa aktuelnim dešavanjima”.\nDosadašnji uspeh Živanović objašnjava inovativnim i intrigantnim idejama, na čijoj realizaciji „sarađujemo ne samo sa muzejima i institucijama kulture, već i sa nevladinim organizacijama i pojedincima iz zemlje i inostranstva, što postavkama daje svojevrsan pečat ekskluzivnosti“. Na primer, na skorašnjoj postavci „Iza gvozdene zavese” predstavljeno je 100 radova poljskih i 100 radova ruskih autora iz zbirki privatnih kolekcionara iz Poljske, u saradnji sa Poljskom fondacijom za savremenu umetnost.\nNovi poslovni koncept ogleda se i u pronalaženju novih mogućnosti za zaradu, pa su sopstveni prihodi u odnosu na 2009. godinu uvećani za 44%, od čega se 40% obezbeđuje prodajom atraktivno osmišljenih suvenira. Ispostavilo se da su suveniri postali najbolja reklama za Muzej, a za neke posetioce čak i primaran razlog dolaska. U skladu sa planovima o novom programu i postavkama, na pomolu je „nova generacija“ suvenira koja će posetioce vratiti u doba „prve Jugoslavije“, a kada se budu stekli prostorni i tehnički uslovi, i prijatan kutak gde će moći da se odmore i okrepe.


Vesti online / Vesti / Srbija / Ustavni sud ne važi za Srbe\nAprila 2014. godine, Srpkinja Nadežda Jovanović, pobedila je Kosovo u borbi za imovinu i dobila slučaj pred Ustavnim sudom Kosova protiv Kosovske agencije za imovinu (KAI). Četiri godine kasnije, ni ona, ni njena ćerka Dragana, još nemaju pravo da uđu u posed svog imanja u Prištini, jer svi oni koji bi trebalo da odluku suda sprovedu u delo, predmet "guraju u fioku" i pokušavaju da pronađu "alternativna rešenja".\nZakon u Prištini nije isti za sve\nOvaj predmet pred kosovskim institucijama zastupala je Kancelarija za besplatnu pravnu pomoć. Kako su objasnili "Vestima", porodica Jovanović je uradila sve što je trebalo u datim rokovima, "a s obzirom na njihovo teško materijalno stanje, išli su i preko toga." Kako su još pojasnili, "pravnički ovi predmeti nisu toliko teški, već su teški zbog sticaja okolnosti, shvatanja sredine, znanja i ponašanja sudija".\nOtimač sagradio tri vile\nSRBIJA Sputnjik: 200 Srba na Brezovici kao u konc-logoru


Naslovnica U žiži Piksi sumnja da će ga prevariti: Duško i Jelena kupili kuću fudbalera,...\nJelena Karleuša i Duško Tošić Screenshot\nNisu isplatili još 500.000 eura od cjelokupnog iznosa od dva miliona eura za vilu na Dedinju\nJelena Karleuša i Duško Tošić nisu isplatili još 500.000 eura od cjelokupnog iznosa od dva miliona eura za vilu na Dedinju, i to je jedini razlog što se do sada nisu uselili u novi dom, prenose srbijanski mediji.\nPiksi čeka da mu Tošić na račun uplati preostalu sumu da bi mu dao ključeve u ruke.\n– Kada su pregovarali oko kupovine vile, Duško je zamolio Piksija da ga isplati u nekoliko rata, u zavisnosti od toga kako bude primao uplate od kluba. Piksi je rekao da nema problema, a kako su prve dvije rate od po pola miliona legle na vrijeme, napravili su predugovor o vlasništvu koji su potpisali prošle godine. Međutim, Piksi je počeo sumnjati u isplatu cjelokupne sume pred treću ratu, koja je kasnila mjesec. Tek sredinom februara Duško je uplatio pola miliona, ali ključeve ni tada nije dobio – priča za medije dobro obaviješten izvor i dodaje:\n– Duško mu je tražio ključeve da bi se uselio, ali mu je on tada rekao da će ključeve dobiti tek kada se isplati kompletna suma. Iako mu je Tošić obećao da će sve regulirati do maja, Piksi ne želi riskirati, nego je rekao da će po isplati dobiti ključeve u ruke, što se Dušku nimalo nije dopalo – završava priču izvor.\nPrethodni članakTraži se zabrana djelovanja udruženja četničkog pokreta\nSljedeći članakNikšić za Avaz.ba: Dodik priča nebuloze, nadam se da je Vučić iskren


Minimalna pobjeda Sarajeva na domaćem terenu | BL Portal\n3. Aprila 2021. 19:19\nU derbiju 24. kola Premijer lige BiH Sarajevo je na svom stadionu savladalo Široki Brijeg rezultatom 1:0 i ponovo se odlijepilo na plus osam bodova.\nPrema očekivanjima, viđen je tvrd meč, nije bilo mnogo šansi, mada je bolje i izglednije za postizanje pogotka imao domaći tim, a jednu dobru priliku je imao i Široki, kada je Dušan Hodžić izbacio loptu u korner.\nJedini pogodak je pao već u sedmom minutu, kada je Matijas Fanimo odlično primio loptu, prevario dvojicu igrača i odlično šutirao sa ivice kaznenog prostora, neuhvatljivo za golmana gostiju, pa je Sarajevo povelo.\nIspostavilo se da je to bio konačan rezultat, a sa ova tri boda je Sarajevo napravilo veliki korak ka osvajanju titule, jer imaju osam bodova prednosti u odnosu na Borac i Široki iako ima još mnogo da se igra do kraja, a već se vidjelo ovog proljeća da su iznenađenja itekako moguća.\nPremijer liga BiH – 24. kolo:\nMladost Doboj-Kakanj-Zrinjski 1:1\nPonedjeljak, 5. april:\nSarajevo je prvo na tabeli sa 52 boda, Borac i Široki Brijeg imaju po 44, Zrinjski 42, Velež 41, Željezničar i Tuzla siti po 38, Sloboda 25, Mladost DK 23, Radnik 20, Olimpik 19 i Krupa 15 bodova.\nTags: premijer liga bih, Sarajevo, Široki\nGoci bend obrnuo ploču: Zove mala sa Sokoca, ne prija joj tamo boca VIDEO


Dobio zeleno svjetlo za nastup: Garza može igrati za BiH! - Sportske.ba\n4 Maja, 2022 10:34\nMeđunarodna košarkaška federacija (FIBA) obavijestila je Košarkaški savez Bosne i Hercegovine da Luka Garza od početka ovog mjeseca ima pravo nastupa za seniorsku reprezentaciju BiH.\nČlan NBA ekipe Detroit Pistonsa će u našem nacionalnom timu moći nastupati isključivo kao naturalizovani igrač, iako je KSBiH poduzeo sve kako bi imao mjesto u selekciji kao domaći košarkaš.\n“Zaista smo pokušali brojnim argumentima dokazati kako Garza zaslužuje imati status domaćeg igrača u reprezentaciji, umjesto da igra kao naturalizovani, za šta je predviđeno samo jedno mjesto u rosteru. Međutim, FIBA je ocijenila da mu ne može skinuti takozvanu ‘zvjezdicu’, koja označava naturalizovanog košarkaša u timu, zbog toga što nije imao bh. pasoš prije 16 godine“, govori generalni sekretar KSBiH Amer Čolan te dodaje:\nVezane vijesti:BiHluka garzanaslovna\nPlay Off savladao Orlove i poveo u finalnoj seriji\nKovačević osvojio Kup u Poljskoj, stigla čestitka iz Sarajeva\nEvo gdje možete gledati večerašnju utakmicu BiH i Češke\nBiH večeras protiv Češke, Bećiragić debituje na klupi\nBiH otputovala u Češku, Bećiragić odabrao 12 košarkaša


Ukrajinci razbili Srbiju čak 7-0, pa provocirali uvredljivom parolom - Sportske.ba\n29 Aprila, 2022 19:37\nHokejaška reprezntacija Srbije jučer je doživjela težak poraz od Ukrajine rezultatom 7:0 na Svjetskom prvenstvu. Osim teškog poraza hokejašima Srbije svakako da je zasmetao jedan transparent postavljen tik iznad njihove klupe na kojem je pisala poruka uvredljivog sadržaja – “Srbe na vrbe”, prenosi RadioSarajevo.ba.\nNavijači srbijanskih klubova su od početka invazije na Ukrajinu otvoreno navijali i podržavali Rusiju u više navrata.\nNajsvježiji primjer veličanja ruske vojske u Srbiji dolazi nam sa nedavno odigranog beogradskog derbija na kojem su navijači Partizana istakli zastavu sa slovom “Z” – simbolom ruske agresije.\nSa druge strane, navijači Crvene zvezde su u prvim danima rata na jednoj utakmici razvili koreografiju na kojoj se moglo vidjeti groblje, dok se iza njega nalazila zastava Ukrajine.\nOčigledno da im ukrajinski navijači nisu ostali dužni pa su odlučili da im uzvrate na sličan, huliganski način.\nU Brezi održan turnir u stonom tenisu za osobe sa invaliditetom, najbolji takmičar iz Tešnja\nUkrajinci donijeli odluku o prekidu prvenstva: Bez prvaka, evo ko ide u Evropu


RTS :: Utakmica Partizana i Zvezde 165. put – ko je favorit u "utakmici bez favorita"\nFudbal Utakmica Partizana i Zvezde 165. put – ko je favorit u "utakmici bez favorita"\nnedelja, 19. sep 2021, 15:21 -> 15:35\nFudbaleri Partizana i Crvene zvezde 165. put igraće međusobni duel u nacionalnom šampionatu, a ove jeseni oba tima dočekuju bečiti derbi u pozitivnom raspoloženju. Dva najpopularnija srpska kluba iza sebe imaju odličan početak sezone, kako u prvenstvu, tako u Evropi, pa se gledaoci nadaju da će delić tog pokazanog kvaliteta izabranici Aleksandra Stanojevića i Dejana Stankovića preneti na teren stadiona u Humskoj.\nPartizan i Crvena zvezda ulaze u 165. derbi kao dve vodeće ekipe na tabeli Linglong Superlige. Crno-beli su prvi na tabeli sa 21 osvojenim bodom, većiti rival ima dva manje.\nViše od dobrih rezultata u nacionalnom šampionatu, navijače dve ekipe raduju uspešni nastupi u evropskim takmičenjima – oba tima plasirala su se u ligašku fazu evrokupova i zabeležili trijumfe u prvom kolu.\nZvezda je na svom terenu savladala Bragu sa 2:1, dok je Partizan bio siguran na Kipru protiv Anortozisa 2:0, pa su Dejan Stanković i Aleksandar Stanojević, ali i njihovi igrači, puni optimizma pred 165. večiti derbi.\nNavijači očekuju dobru igru, ali i golove. Tradicija kaže da je poslednji meč bez pogodaka u Humskoj odigran sada već daleke 2006. godine, a crno-beli u poslednjih pet derbija nisu poraženi na svom terenu (dve pobede i tri remija).\nIstina, više golova postiže se kada se utakmice igraju na drugoj strani Topčiderskog brda, na stadionu "Rajko Mitić", a zanimljivo je da su crno-beli prvi postizali pogodak na mečevima u Humskoj u poslednjih sedam godina.\nZvezda je poslednji put u Humskoj slavila 2016. godine, kada je Sedrik Gogua doneo prednost crno-belima, a preokret gostima doneli Ibanjez i Vijeira.\nPartizan je u dosadašnjih sedam utakmica odigranih u šampionatu zabeležio svih sedam pobeda, uz fascinantnu gol-razliku 25:2.\nZvezda je "kiksnula" u prvom kolu protiv Vojvodine, bilo je 0:0, ali je potom zabeležila šest pobeda, a ukupna gol-razlika je 13:3.\nStanojević u derbiju neće moći da računa na Danila Pantića, Sejduba Suma je van forme i teško da će dobiti priliku, dok se najbolji strelac Rikardo Gomeš povredio na utakmici na Kipru, ali trebalo bi da se nađe u startnoj postavi.\nZa Zvezdu sigurno neće igrati El Fardu Ben, koji je zbog povrede pre vremena napustio meč sa Bragom, Miljan Pavkov je pod velikim znakom pitanja, dok su ostali igrači na raspolaganju Dejanu Stankoviću.\nKao i mnogo puta do sada, forma timova ne igra toliko značajnu ulogu, pošto se o večitom derbiju govori kao o "utakmici u kojoj nema favorita".\nIpak, uzimajući u obzir rezultate i igre dva tima, kao i činjenicu da se utakmica igra na stadionu Partizana, može se reći da su crno-beli blagi favoriti.\nUtakmica može, ali i ne mora, imati značaj kada je pitanje šampiona u pitanju. Uzimajući u obzir kvalitet dva tima, nije nemoguće očekivati da niko u prvenstvu večitim ne odlomi bodove, pa bi pobeda u derbiju bilo koje ekipe bila veliki vetar u leđa ka tituli šampiona države.\nOčekujemo lepu fudbalsku predstavu, nadamo se i golovima, a treću godinu zaredom jesenji večiti derbi igraju "evropski" Partizan i Zvezda.\nTakođe, biće ovo prvi večiti derbi koji će se igrati pod budnim okom VAR tehnologije, što može biti činjenica koja će smiriti strasti koje su, neminovno, prilično uzburkane, kada su u pitanju dueli naša dva najpopularnija i najtrofejnija kluba.


By\tePodunavlje Maj 11, 2017\t0\nRadnici fabrike železničkih vozila „Goša“ iz Smederevske Palanke, koji štrajkuju već 43 dana, uskoro bi trebalo da se vrate u pogone na osnovu dogovora koji je u sredu postignut između bivših vlasnika fabrike i predstavnika Vlade Srbije, piše Politika.\nRadnicima bi već danas trebalo da bude uplaćeno po 65.000 dinara, a dodatnih 25.000 po zaposlenom za nedelju dana, navodi list.\nRadnici „Goše“ štrajkuju od 27. marta, jer im se duguje između 15 i 20 zarada, a radni staž im nije uplaćivan od 2014. godine, dok je firma u blokadi od 2013. godine. Nedavno su od Vlade Srbije dobili jednokratnu pomoć od 60.000 dinara.\nPrema saznanjima Politike, država se navodno obavezala da radnicima „Goše“ poveže radni staž s tim što će vlasnici fabrike hipotekom od pet miliona evra garantovati isplatu duga za penziono i socijalno u narednih pet godina, na koliko im je odobren reprogram.\nTo je za Politiku potvrdio i predsednik Štrajkačkog odbora „Goše“ Milan Vujičić.\nU fabriku je kao izaslanik Vladimira Pora, vlasnika slovačke „ŽOS Trnava“ došao izvesni Zoran Terzić koji se predstavio kao njihov predstavnik za istočnu Evropu. Kazao nam je da dolazi iz Vlade Srbije, gde je postigao ovakav dogovor sa ministrima (Aleksandrom) Vulinom i (Goranom) Kneževićem. Kad nam legne prvih 65.000 dinara i kad vidimo sve papire koji su potpisani u vezi sa ovim dogovorom počećemo da radimo. U suprotnom nastavljamo štrajk, kaže Vujičić.\nPolitika napominje da je „ŽOS Trnava“ više nije vlasnik „Goše“, jer su fabriku nedavno prodali kiparskoj kompaniji „Lisnart holding limited“ za 4,2 miliona evra.\nVujičić potvrđuje da Vladimir Por više nije gazda, ali da salje svoje izaslanike na razgovor, što prema njegovom mišljenju znači da su novi vlasnici u stvari stari, a da je sve fiktivno prebačeno na kiparsku firmu. Dodaje da je radnicima najbitnije da dobiju zarađeni novac i radni staž.\n« Bolji "vodeni put" od Beograda do Smedereva Obeležen Dan pobede nad fašizmom »


I pored svih zvezda u programu ovogodišnjeg EXIT festivala, jasno je da će atmosfera na tvrđavi da proključa odmah, već prvog dana, jer u Novi Sad dolazi danas najpopularnija svetska grupa i globalni muzički fenomen – Migos! Ovaj trojac iz Atlante, koji na glavnu binu Exita izlaze u četvrtak 12. jula, u poslednjih nekoliko godina je ostavio neizbrisiv trag u popularnoj kulturi, a u samo proteklih godinu i po dana tri puta su osvojili prvo mesto najveće, američke top liste, sa dva albuma i megahitom „Bad & Boujee“! Prvi ih je sa Bitlsima uporedio i jedan od najtraženijih glumaca i muzičara današnjice Donald Glover, poznat i kao Childish Gambino, dok je uticajni Fact magazin napisao da je album „Culture“ od Migosa za naše vreme znači ono što je “Revolver” od Bitlsa značio kada se pojavio pre 50 godina. Da je javnost prepoznala fenomen i jedan istorijski trenutak, najbolje govori činjenica da su baš posle svih tih poređenja upravo Migos oborili rekord star 54 godine koji su pre njih držali Bitlsi, nakon što se njihovih 15 vrtoglavih numera našlo na američkoj top listi – u isto vreme! Zato ni ne čudi da su pre svega nekoliko dana „pokupili“ svoju treću prestižnu BET nagradu za najbolju grupu, kao i da su nominovani za čuvene Gremi nagrade. Dugačkom spisku zvezda koje su postali deo globalne „Migomanije“, među kojima su Pharrell, Kanye West, Nicki Minaj, Drake, Gucci Mane, Katy Perry, Justin Bieber, sad se pridružio se i prvi par muzičke scene Beyoncé i Jay Z, koji su uzeli upravo demo numeru Migosa kao osnovu za svoj novi hit „Apesh*t“! Ni domaće javne ličnosti ne mogu da im odole i najavljuju svoj dolazak na EXIT upravo zbog Migosa, a među njima su MC Justyce iz hitmejkerskog sastava Sigma, Ajs Nigrutin, Timbe, Krankšvester, Relja Milanković Reksona, Nemanja Kostić, Senidah, Stevan Šoškić iz hip-hop DJ sastava Vatra, Fox, Surreal, Coby, Struka, Milan Vučićević tj. Nichim Izazvan, Frenkie, Kontra, Indigo i drugi.


Savet bezbednosti odložio glasanje o prekidu vatre u Siriji\nSavet bezbednosti UN odložio je glasanje o rezoluciji kojom se zahteva prekid vatre u Siriji u trajanju od 30 dana, kako bi se omogućila dostava humanitarne pomoći i sprovela medicinska evakuacija, izjavio je predsedavajući Saveta Mansur Ajad el Otaibi.\nU međuvremenu, najmanje 32 civila među kojima i šestoro dece ubijeno je danas u napadima sirijskih vladinih snaga na istočnu Gutu, pobunjeničku enklavu kod Damaska, javila je opoziciona sirijska Opservatorija za ljudska prava.\nOd nedelje je poginulo više od 400 civila, od kojih 98 dece, u vazdušnim napadima i artiljerijskoj vatri snaga sirijskog predsednika.\nGlasanje je odgođeno na najmanje jedan čas zbog završnih pregovora u vezi sa predlogom rezolucije koji su predali Švedska i Kuvajt.\nRuski ministar spoljnih poslova Sergej Lavrov ranije je izjavio da Moskva želi garancije da sirijski pobunjenici neće otvarati vatru u naseljenim područjima u Damasku.\n"Savet bezbednosti UN traži usvajanje rezolucije koja predlaže da se odmah uvede humanitarno primirje od najmanje 30 dana. Međutim, niko ne može da odgovori na pitanje da li će borci poštovati to primirje... niko ne daje garancije", rekao je Lavrov.\nNacrt rezolucije ima za cilj da ublaži opsadu sirijskih vladinih snaga istočne Gute, da se dostavi hitna humanitarna pomoć i organizuje sanitarna evakuacija u tom pobunjeničkom uporištu od 400.000 stanovnika u predgrađu Damaska.\nLavrov je rekao da garancije treba da budu podržane od strane spoljnih aktera, pre svega onih koji imaju uticaj na ekstremističke grupe koje ostaju u tom predgrađu Damaska, i konkretno naveo Amerikance.\n"Prema tome, ako se Amerikanci i njihovi saveznici budu rukovodili brigom za humanitarnu situaciju u istočnoj Guti i civilno stanovništvoo, sve su šanse da se složimo," rekao je Lavrov i dodao da za sada oni odbacuju amandman prema kome bi preuzeli odgovornost za dobijanje jasnih garancije od boraca da će prekinuti vatru.\nLavrov je ovo izjavio nešto pre nego što su francuski predsednik Emanuel Makron i nemačka kancelarka Angela Merkel uputili zajedničko pismo ruskom predsedniku Vladimiru Putinu da od njega traže da Rusija odobri rezoluciju Saveta bezbednosti UN o primirju u Siriji.\nZa usvajanje rezolucije potrebno je devet glasova i da Rusija, Kina, SAD, Velika Britanija ili Francuska ne stave veto na predlog rezolucije.


Ekonomski zamajac evrozone dodatno je oslabio u drugom kvartalu usled bojazni od potencijalnog izbijanja globalnog trgovinskog rata, pokazali su danas objavljeni podaci evropske službe za statistiku, Evrostata.\nTempo privrednog rasta evrozone usporio je u prethodnom tromesecju na 0,3 odsto na kvartalnom nivou, što je slabije od očekivanja tržišta i niže u odnosu na rast od 0,4 odsto iz prvog kvartala.\nU odnosu na isti kvartal prošle godine, bruto domaći proizvod evrozone je porastao za 2,1 odsto.\nStopa nezaposlenosti se u junu zadržala na 8,3 odsto, a inflacija je u julu porasla na 2,1 odsto sa 2,0 odsto iz prethodnog meseca.\nStrah da će nove tarife usporiti globalnu trgovinu počeo je da vrši pritisak na ekonomske perspektive Evrope, čija je ekonomija uveliko zavisna od trgovine, ocenjuje američka agencija AP.\nCena nafte 69 dolara, SAD i Kina ne odustaju od trgovinskog rata


TotalCar.rs » “Škoda” objavila prve fabričke fotografije novog modela: “Kamik skautlajn” na promociji u Ženevi\n“Škoda” objavila prve fabričke fotografije novog modela: “Kamik skautlajn” na promociji u Ženevi\nČeški automobilski gigant, koji pod okriljem “Folksvagen grupe” proživljava najuspešnije dane u svojoj bogatoj istoriji,”škopda” objavila je prve, zvanične fotografije novog modela – “škode kamik skautlajn”.\nModel “škoda kamik” će biti prvi SUV model brenda “Škoda” koji će u ponudi imati i svoju “scoutline” verziju\nNa prvi pogled se uočavaju i posebnosti u odnosu na standardni model. Tu je novi paket opreme sa karakterističnim elementima karoserije i “full-LED” farovima. Fabrika iz Mlade Boleslave je najavila zvaničnu promociju ovog modela na Ženevskom sajmu automobila u martu ove godine.\n– Kompanija “Škoda” će uskoro dodati “skautlajn” verziju gradskom SUV modelu “kamik” – keže se između ostalog u saopštenju ove kompanije dostavljenom “Novostima” – Polazna ideja, kada su elementi dizajna u pitanju, bila je “monte karlo” varijanta. Za novi “škoda kamik skautlajn” će biti karakteristične mat crne obloge točkova, moćni srebrni elementi karoserije, velike 17 ili 18-inčne aluminijumske felne i “ful-LED” farovi.\nNa tržištima širom sveta ovaj model će se pojaviti u junu ove godine.\nDetaljnije informacije treba očekivati veoma brzo.\nOd jeseni kineska vozila iz Kragujevca i Sombora\nMihajlović: U julu otvaramo 24,5 kilometara auto-puta na Koridoru 10\nLada Vesta u Srbiji ispod 10.000 evra


Očekuje se novo hapšenje zbog ubistva porodice Đokić - Društvo - Dnevni list Danas\nPočetna » Vesti » Društvo » Očekuje se novo hapšenje zbog ubistva porodice Đokić\nNiško VJT odlučuje o pritvoru osumnjičenom za učešće u trostrukom ubistvu kod Aleksinca\nZorica Miladinović22.10.2021. 21:10\nViše javno tužilaštvo u Nišu večeras, u subotu 23. oktobra, odlučiće o određivanju pritvora G. Dž. iz aleksinačkog sela Moravac (59) koji je osumnjičen za učešće brutalnom ubistvu tročlane porodice Đokić – supružnika Gorana (57) i Gordane (56), te njihove ćerke Lidije (25).\nOsumnjičenom je u četvrtak uveče određeno policijsko zadržavanje od 48 sati, nakon što je priveden zbog sumnje da je učestvovao u krivičnom delu teško ubistvo, čiji je motiv najverovatnije koristoljublje.\nMinistar policije Aleksandar Vulin, koji je te večeri posetio Policijsku upravu Niš, bez obaveštavanja medija, dao je izjavu u kojoj navodi da je priveden osumnjičeni za učešće u monstruoznom ubistvu porodice Đokić, koje je „dugo pripremano i izvedeno na profesionalan, strpljiv, metodičan način“, a „zgadilo i uznemirilo čitavu Srbiju“.\nOn je kazao da je „pronađena i značajna količina novca koja je pripadala ubijenoj porodici, a u prostorijama i na imanju koji je koristio osumnjičeni pronađeni su još neki predmeti koji su bili deo ovog zločina“.\nZa sada je izvesno da su tela Gorana, Gordane i Lidije Đokić pronađena 2. oktobra u ataru aleksinačkog sela Moravac i da su bila spaljena i zakopana, a da je njihov, takođe spaljeni „folksvagen pasat“ pronađen desetak kilometara dalje, u selu Tešica.\nIz niškog Zavoda za sudsku medicinu saopšteno je da je obdukcijom utvrđeno da su oni ubijeni iz vatrenog oružja.\nĐokići su poslednji put viđeni 26. septembra uveče u selu Žitkovac, gde su bili u poseti Goranovoj majci, trag im se gubi u toku noći, a njihov nestanak prijavljen je 28. septembra uveče.\n– Još se proverava uloga G.Dž. u otmici i ubistvu Đokića, a očekuje se hapšenje bar još jedne osobe. Opljačkani novac Đokića u iznosu od 43.000 evra pronađen je u dvorištu sina osumnjičenog, gde je bio zakopan. Na osumnjičenog se obratila posebna pažnja kada smo došli do informacije da je nakon ovog ubistva on svom poveriocu vratio dug od 8.000 evra – rekli su izvori u policiji, koja je i juče proveravala kuću i imanje G.Dž.\nHapšenjeubistvoViše javno tužilaštvo u NišuNiš


Radio TV Stara Pazova - Sedamnaest kompanija nudi posao na Regionalnom sajmu privrede u Novoj Pazovi\nSedamnaest kompanija nudi posao na Regionalnom sajmu privrede u Novoj Pazovi\nOpština Stara Pazova i Privredna komora Srbije – Regionalna privredna komora Sremskog upravnog okruga predstavili su ovogodišnji program 12. po redu Regionalnog sajma privrede koje će se održati na Kompleksu sportsko – rekreativnih bazena u Novoj Pazovi 27. i 28. septembra.\nUkoliko biste radili u kompanijama kao što su Strejt nova, Alumil, Gorenje ili Froneri pravo mesto za vas je Regionalni sajam privrede u Novoj Pazovi. Sedamnaest kompanija ponudiće nezaposlenim licima posao na Sajmu zapošljavanja u organizaciji sremskomitrovačke Filijale Nacionalne službe za zapošljavanje koji se organizuje u okviru pomenutog sajma privrede.\nTokom dva sajamska dana održaće se sedam prezentacija u oblasti poljoprivrede, IT tehnologija, dualnog obrazovanja, turizma, bezbednosti i zdravlja na radu o novim zakonima. Posetiocima će biti predstvaljeno preko 150 izlagača, dok će poslovni ljudi i preduzetnici razmeniti ideje i unaprediti saradnju.


Šta smo naučili o poreskoj pravdi? - Pančevo.city\nZavršen je projekat „Trans(pare)ntnije – Javne finansije jesu naša stvar” pančevačkog udruženja „Centar za obrazovanje i transparentnost – CETRA”, u kojem su partnerski učestvovali naš sajt i Udruženje „Omnibus”\nRazvoj građanske svesti o tome da budžet lokalne zajednice kreiramo svi mi, određenim izdvajanjem i plaćanjem poreza, prvi je korak ka participaciji i nadzoru javnih finansija i institutucija.\nTaj cilj imao je projekat „Trans(pare)ntnije – Javne finansije jesu naša stvar” pančevačkog udruženja „Centar za obrazovanje i transparentnost – CETRA”, u kojem su učestvovali naš sajt i Udruženje građana za opštu kulturu i obrazovanje „Omnibus”.\nDragana Petrov i Nenad Živković govore o rezultatima projekta\nTokom pet meseci, od januara do maja 2019. godine, realizovano je desetak raznovrsnih aktivnosti: sprovedena je on-line anketa čitalaca našeg sajta o njihovoj informisanosti i znanju iz oblasti javnih finansija, objavljeno deset novinarskih tekstova o poreskoj pravdi, javno-privatnim partnerstvima, javnom dugu, radničkim pravima i drugim temama na istoj web adresi, održane dve radionice za aktiviste NVO u Pančevu, i još četiri za polaznike Omladinske škole novinarstva „Omnibus”…\nČitaoci našeg sajta imali su priliku i da učestvuju u anketi, u okviru koje su odgovarali na pitanja o poznavanju osnovnih pojmova javnih finansija. Učestvovalo je 103 ispitanika sa teritorije Grada Pančeva. Rezultati pokazuju da od ukupno deset pitanja, na pet pitanja je tačno odgovorilo 83,3 odsto ispitanika, što pokazuje da građani i građanke dobro prepoznaju bar opšte pojmove sektora javnih finansija.\nRaznovrsne teme kao što su javno-privatna partnerstva, transparentna potrošnja javnog novca, visina poreza i prava potrošača, bile su u fokusu autorskih tekstova novinara i novinarki saradnika na projektu, objavljenih na sajtu Pančevo Si Ti.\nZa predstavnike pet pančevačkih organizacija civilnog društva, aktivnih na poljima transparentnosti, nadzora javnih finansija i političke odgovornosti, organizovane su dve jednodnevne radionice, čime je osnažen njihov kapacitet da sprovode istraživanja na različite teme budžetskog i fiskalnog funkcionisanja lokalnih i republičkog nivoa vlasti.\nNa završnom događaju, priređenom 6. juna u klubu „Kupe” promovisan je priručnik u kojem su predstavljeni rezultati projekta, komentarisani izazovi sa kojima su se realizatori susretali i ponuđene preporuke.\nKroz realizaciju aktivnosti primećena je nedovoljna participacija i vidljivost učešća građana u ostvarivanju poslova od interesa za funkcionisanje lokalne zajedinice, nedostatak ozbiljnih građanskih inicijativa u oblasti javnih finansija i građanski nadzor u fazi trošenja budžetskih sredstava. Stoga su edukacija, uključivanje javnosti, motivisanje građana i građanki za akciju, i otvaranje podataka javnosti, neke od ključnih preporuka i izazova za razumevanje pojma poreske pravde, neophodne za svakodnevni život.\nProjekat je realizovan u saradnji sa organizacijama „Fraktal” iz Beograda, CEKOR iz Subotice i Nova krila iz Sarajeva, sredstvima Evropske unije.


Rusija i Amerika: Borba za prevlast u svemiru - BIGportal.ba\n27 Decembra, 2020 27 Decembra, 2020 0353\nDmitry Rogozin, generalni direktor ruske svemirske agencije Roscosmos, još jednom je optužio Sjedinjene Američke Drave za sabotiranje ruskog kosmičkog programa.\nVeć neko vreme se priča o tome da bi buduće borbe za prevlast mogle da se vode u kosmosu, ili za kosmos, a situacija se dodatno zaoštrila 21. decembra, kada je američka vlada uvela ekonomske sankcije za veliki broj ruskih i kineskih kompanija koje su u bilo kakvoj vezi sa vojskama tih država. Na listi se našao i Progress Rocket Space Center, koji proizvodi Soyuz rakete uz pomoć kojih su ruski, ali i američki kosmonauti, već čitavu deceniju putovali do Internacionalne svemirske stanice. Rusija je zbog toga sankcije opisala kao „nelegalne“, budući da su se u njima prepoznali potezi čiji je jedini cilj da sabotiraju konkurenciju.\nNakon što se NASA okrenula privatnoj kompaniji SpaceX i letelici Starship, ruske Soyuz rakete su postale rivalsko oruđe. Zdrava konkurencija je poželjna, ali se čini da je u borbi za svemir sve dozvoljeno, pa i sankcije.\nSlučajno objavljenje specifikacije novog Hyundaia


pulsonline.rs | ponedeljak 15. april 2019. 16:22h\nZaposleni u kompaniji OMV Srbija u saradnji sa JP "Srbijašume" zasadili su 2000 sadnica smrče na površini od jednog hektara na području Čestobrodice u istočnoj Srbiji.\nOMV • Privatna arhiva / Privatna arhiva\nOvom akcijom su simbolično dali svoj doprinos u borbi protiv klimatskih promena i potrebi da se intenzivnijim pošumljavanjem dostigne željena šumovitost Srbije od 41,4%. Ova aktivnost zaposlenih u OMV samo je jedna u nizu kojom kompanija želi da da svoj doprinos u podizanju kvaliteta životne sredine.\nPrema zvaničnim podacima područje jugoistočne Evrope, u kom se nalazi i Srbija, jedno je od najugroženijih globalnim klimatskim promenama, pre svega zbog povećanja srednje godišnje temperature vazduha i neujednačene količine padavina. Simbolično ovom akcijom sanirana je šuma crnog bora koju je u potpunosti uništio jedan od ledoloma 2014. godine, koji su bili najveća katastrofa za šume Srbije u njenoj istoriji.\n- Društveno odgovorno poslovanje kompanije OMV Srbija podrazumeva i odgovoran odnos prema prirodi. Pošumljavanje i očuvanje šumskog potencijala Srbije daju nam mogućnost da pomognemo u borbi protiv klimatskih promena. Sadnja ovog drveća je najbolji način da damo lični doprinos životnoj sredini. Naš opstanak zavisi od toga da svaki čovek u toku svog životnog veka posadi makar jedno stablo. Srećan sam zato što su se zaposleni u kompaniji sa velikim oduševljenjem odazvali pozivu na današnju akciju pošumljavanja- rekao je ovim povodom generalni direktor OMV Srbija Narcis Popescu.


Kulturno nasleđe Luvra sada je na samo jedan klik od vas - GRAZIA Srbija\nPo prvi put u istoriji, sva dela Luvra kombinovana su na jednoj digitalnoj platformi collection.louvre.fr, što ih čini pristupačnim ljudima bilo gde u svetu.\nSada uz pomoć računara ili telefona, možete pristupiti i pogledati 482.000 umetničkih dela poznatog francuskog muzeja. Muzej je siguran da će ovo samo podstaći ljubitelje umetnosti da češće dolaze u Pariz (kada se otvore granice) da vide remek-dela svojim očima.\nU okviru inicijative, nisu dostupna samo remek-dela Luvra, već i ona iz Nacionalnog muzeja Eugene-Delacroix, skulpture iz vrtova Tuileries i Carrousel, kao i dela Musées Nationaux Récupération obnovljena posle Drugog svetskog rata i prebačena u Luvr dok ne pronađu prave vlasnike.\nPo prvi put u istoriji čitava kolekcija Luvra je dostupna na Internetu, bez obzira na to da li je delo izloženo u muzeju ili se nalazi u skladištu. Na sajtu će biti dostupna i interaktivna mapa koja će posetiocima pomoći da istražuju tematske i uređene prostorije.\n„Po prvi put svako može besplatno da pristupi celoj kolekciji dela sa računara ili pametnog telefona, bez obzira da li su izloženi u muzeju, pozajmljeni ili su dugo u skladištu. Zapanjujuće kulturno nasleđe Luvra sada je na samo jedan klik od vas! Uveren sam da će ovaj digitalni sadržaj dodatno inspirisati ljude da dođu u Luvr kako bi lično doživeli kolekcije“. - rekao je predsednik Luvra, Žan-Luk Martinez.\nPodsetimo, zbog pandemije koronavirusa, Luvr je zatvoren za posete od kraja oktobra 2020.


Od danas (17. juna) se održava trodnevni Ulični festival grada Sindelfingena, na kome Srbe predstavljaju članovi Srpskog kulturnog centra toga mesta – RASEJANJE.info\nOd danas (17. juna) se održava trodnevni Ulični festival grada Sindelfingena, na kome Srbe predstavljaju članovi Srpskog kulturnog centra toga mesta\n17.06.2022 17.06.2022 Katarina\tfolklorni nastupi, Saša Ivanović, Sindelfingen, Srpski kulturni centar Sindelfingen, štand, Ulični festival\nU Sindelfingenu nadomak Štutgarta se ovoga vikenda (17.-19. jun) održava 44. po redu Međunarodni ulični festival, na kome će, tradicionalno tri dana štand imati i članovi Srpskog kulturnog centra Sindelfingena. I kako reče predsednik udruženja Saša Ivanović, „zajedno se tri dana slavi, smeje, igra i naravno pije i jede”. On je uputio poziv svim Srbima iz Sindelfingena i okolnih mesta da gradova da dođu i da zajedno uživaju u dobrom raspoloženju i atmosferi za koju će se pobrinuti članovi „Zeksi benda”.\nU subotu i nedelju igrači folklornih ansambala SKC Sindelfingen će imati i svoje nastupe. U subotu 18. juna u 14 časova nastupiće na Marktplacu, na bini 1 i u 15 časova na Šavhauzer trgu na bini 5. U nedelju 19. juna prvi nastup će biti u 13 časova kod Martinove crkve na bini 4 i u 14 na Rathausforplacu, bini 2.\nSrpski kulturni centar ima odličnu saradnju sa gradom Sindelfingen i uvek sarađuje na svim nivoima. Kolika je dobra saradnja pokazuje i činjenica da je pre tri godine, na 43. po redu Međunarodnom uličnom festivalu zaštitno lice ovog festivala bila Milica Rajković (iz Sindelfingena).\n← U Atini održan Kros RTS-a učenika srpske dopunske škole\nVečeras u Frauenfeldu druženje sa Bojanom Ljubenovićem →


info24.rs - Predsednik Vučić sastao se u Zrenjaninu s gradonačelnikom Janjićem i predstavnicima kompanije ''Eseks''\nPredsednik Republike Srbije Aleksandar Vučić u Zrenjaninu prisustvuje svečanosti polaganja kamena temeljca za proizvodne pogone južnokorejske kompanije “Eseks”. Po dolasku u naš grad on se u Gradskoj kući sastao s predsednikom Pokrajinske vlade Igorom Mirovićem, gradonačelnikom Zrenjanina Čedomirom Janjićem i predstavnicima te kompanije.\nAleksandar Vučić i Čedomir Janjić\nPrethodno su gradonačelnik Zrenjanina Čedomir Janjić, predsednik kompanije “Superior Eseks” Brajan Kim i predsednik “Eseks Evrope” Frederik Vajsar potpisali ugovor o kupovini 7 hektara građevinskog zemljišta u industrijskoj zoni “Jugoistok”, na kom će biti podignuti proizvodni pogoni kompanije, u Srbiji registrovane kao “Eseks Balkan” d.o.o. Ta investicija, u vrednosti od 30 miliona evra, podržana je od strane Vlade Republike Srbije i ocenjena kao posebno značajna za Republiku Srbiju.\nNakon što je s gradonačelnikom Zrenjanina prošetao Trgom slobode do Gradske kuće, predsednika Srbije dočekali su zvaničnici Grada Zrenjanina, a sastanak u kabinetu gradonačelnika bio je zatvoren za javnost.\nJužnokorejsku delegaciju je na sastanku s predsednikom Srbije predvodio zamenik šefa misije Ambasade Južne Koreje u Srbiji Hjunsu Jun, a u delegaciji investitora bili su predsednik “LS Grupe” Kristofer Ku, predsednik “LS Korp” Ken Li, predsednik kompanije “Superior Eseks” Brajan Kim i predsednik “Eseks Evrope” Frederik Vajsar. Ispred korejske Agencije za promociju trgovine i ulaganja (KOTRA) prisustvovali su direktor Sungi Li i analitičar tržišta Mihailo Pavlović.\nNakon razgovora u Gradskoj kući, u industrijskoj zoni “Jugoistok” biće održana ceremonija koja će označiti početak izgradnje proizvodnih pogona kompanije “Eseks”. Kako je predviđeno protokolom, na ceremoniji će se obratiti gradonačelnik Zrenjanina Čedomir Janjić, predsednik “LS Grupe” Kristofer Ku, predsednik Pokrajinske vlade Igor Mirović i predsednik Republike Srbije Aleksandar Vučić.\nTags: aleksandar vucic, čedomir janjić, eseks, igor mirović, INFO 24, www.info24.rs, zrenjanin\nOkršaj Vučića i Mičela oko vojske Kosova. Vučić: Nađite mi jedan jedini papir!


Vesić: U Beogradu je vreme za potpuno otvaranje ugostiteljskih objekta i radnjI! - Alo.rs\nVesić: U Beogradu je vreme za potpuno otvaranje ugostiteljskih objekta i radnjI!\nGrad Beograd postigao je odlične rezultate u vakciniciji i očekuje da Krizni štab donese odluku da se u glavnom gradu u potpunosti otvore ugostiteljski objekti i radnje, rekao je danas zamenik gradonačelnika Goran Vesić.\n"Mislim da je vreme da otvorimo i bioskope, po istom principu po kome rade i pozorišta", rekao je on.\nNaveo je da će Skupština Beograda pomoći ugostitelje koji koriste gradske prostore plaćanja kirija za maj mesec kao i da će svi koji imaju bašte biti oslobođeni plaćanja gradskih taksi za jun i jul. On je ocenio da je vreme da se usvoje i protokoli iza kojih stoji zavod za javno zdravlje o načinima organizacija svadbi, manjih proslava, koncerata, seminara i kongresa.\n"Beograd je potpuno spreman, da po epidemiloškim merama budu održani i Birfest, i Bemus, i Bitef, i Džez festival, i organizovan doček Nove Godine. Najbolji smo u vakcinaciji - to je način da se vratimo normalnom životu", rekao je Vesić.\n"Rezultati vakcinacije u Beogradu su fantastični, sa onima koji su preležali približavamo se kolektivnom imunitetu. Vreme je da u Beogradu otvorimo ono što nije radilo, da ljudi žive od rada", rekao je on.\nRekao je da će 6,6 hiljada laptova biti nabavljeno za nastavnike i učitelje, da će laptopovi i tableti biti obezbeđeni i za učenike i nastavnike specijalnih škola. Istakao je da će biti obezbeđeni i digitalni udžbenici.\nUčenik, tinejdžer, kompjuter, laptop, škola , online učenje, Foto: EPA/ROBERT GHEMENT\n"To je važno za roditelje kada je u pitanju kupovina udžbenika. Nema to puno gradova u Evropi. Ali je i korak dalje ka digitalizaciji i pripremi đaka za život u 21. veku", rekao je on.\n"Mogu da razumem da se nekom ne sviđa. Spomenik je deo Svetomir Arsić Basarea, akademik i verovatno jednog od najboljih naših vajara i većini se sviđa", rekao je on.\nNaveo je i da će Grad Beograd nastaviti sa podizanjem spomenika značajnim ličnostima. Ocenio je da nekim smeta što spomenike podiže sadašnja vlast a ne smetaju ljudi kojima se spomenici podižu.\ngoran vesić grad beograd ugostitelji Korona koronavirus korona virus MERE društvo\nNEMAČKA SILOVITO DO PRVE POBEDE! Festival golova u Minehnu, neprepoznatljivi Portugal se spotakao na "Alijanc areni"


UPFBiH očekuje da Vlada FBiH promijeni Odluku o ograničenju marži - BHRT\nUdruženje poslodavaca Federacije BiH pozdravlja spremnost federalnog ministra trgovine Zlatana Vujanovića da se Odluka o propisivanju mjere neposredne kontrole cijena za pojedine osnovne životne namirnice i druge proizvode utvrđivanjem maksimalne marže, evaluira i optimizira na sjednici Vlade FBiH u četvrtak, saopćeno je.\nIz Udruženja očekuju da će Vlada FBiH na osnovu dostavljenih argumenata i informacija donijeti novu odluku koja će biti u skladu sa postignutim dogovorom, a koji osigurava zaštitu građana, ali i interes svih drugih, s ciljem očuvanja radnih mjesta i budžetskih prihoda. Naročito ako se ima u vidu da gotovo svi segmenti privrede u FBiH trpe posljedice pandemije COVID-19.\nNa sastanku koji je u ponedjeljak održao s predstavnicima Udruženja poslodavaca FBiH, ministru Vujanoviću su predočeni podaci o negativnim efektima Odluke koju je donijela Vlada FBiH te njenim pogubnim posljedicama na poslovanje, radna mjesta i budžetske prihode.\nMinistar Vujanović je najavio da će se na narednoj sjednici razmatrati optimalno rješenje koje će biti predmet odlučivanja Vlade FBiH.\nKako se u narednom periodu ne bi ponavljale slične situacije, iz Udruženja poslodavaca očekuju da će sve buduće odluke Vlade FBiH koje se odnose na poslovanje privrednih subjekata u FBiH prethodno biti usaglašene sa socijalnim partnerima, poslodavcima i sindikatom, s ciljem usvajanja zakonitih, provodivih i rješenja u zajedničkom interesu.\nTags\t#Udruženje poslodavaca FBiH\nU četvrtak nastavak suđenja Draganu Mektiću za zloupotrebu položaja\nRS: Počela isplata podsticaja za povećanje plata radnika


NALED: Godinu dana prikupljanja 1.000 tona otpada od hrane smanjuje emisiju 750 tona CO2 - Ekonomija - Dnevni list Danas\nPočetna » Ekonomija » NALED: Godinu dana prikupljanja 1.000 tona otpada od hrane smanjuje emisiju 750 tona CO2\nNacionalna alijansa za lokalni ekonomski razvoj (NALED) objavila je danas da je u Srbiji pokrenuta jednogodišnja akcija prikupljanja 1.000 tona otpada od hrane, sa ciljem smanjenja emisije 750 tona ugljen-dioksida.\n0Piše: Beta 09. novembra 2020. 13.38\nFoto: Pixabay/ gerardogomez\nZbog toga je NALED pozvao sve organizacije i kompanije koje pripremaju ili služe hranu na teritoriji Beograda i Novog Sada da daju svoj doprinos ovom cilju, tako što će sav otpad od hrane koji proizvedu predati na zbrinjavanje ovlašćenom operateru sistema upravljanja otpadom, kompaniji EsoTron, koja će po promotivnim uslovima zbrinuti otpad na neškodljiv način.\nIz NALED-a su naveli da sa državnim institucijama rade na regulisanju sistema pravilnog odvajanja i odlaganja ove vrste otpada, jer u Srbiji mali broj objekata u kojima se priprema i služi hrana koristi usluge operatera za prikupljanje otpada od hrane i umesto toga otpad odlaže na deponije, gde se njegovom razgradnjom proizvodi velika količina štetnih gasova.\n„Iz ugostiteljskog sektora čak 99 odsto otpada od hrane završi na deponiji, gde proizvodi ogromnu količinu opasnih gasova koji zagađuju okolinu. Bacanje hrane je veliki problem i ako imamo u vidu problem gladi koja još uvek nije iskorenjena, čak ni u razvijenijim delovima sveta“, rekla je predsednica Saveza za zaštitu životne sredine NALED-a Jelena Kiš.\nParalelno sa ovim rešenjima, potrebno je unaprediti sistem inspekcijskog nadzora tako da osigura doslednu primenu regulative, te će među pokazateljima uspešnosti projekta biti i povećanje inspekcijskih savetodavnih poseta generatorima otpadne hrane za 30 odsto.\nNALED, otpad, vazduh


Hronika Autor:Beta28. sep. 202116:28 > 16:56\nZdravko Ponoš Foto:Ivan Dinić/Nova S\nPotpredsednik Narodne stranke Zdravko Ponoš rekao je danas da su pripadnici Bezbednosno informativne agencije (BIA) "skoro četiri časa maltretirali i mučili" na beogradskom aerodromu Konstantina Katića jer su sumnjali da je na Tviteru podržao Marka Vidojkovića koji je javno vređao predsednika Srbije Aleksandra Vučića.\nPonoš je na konferenciji za novinare rekao da je „maltretirnje i mučenje“ Katića obavljeno u prostorijam BIA na aerodromu i da su u njemu učestvovala dva pripadnika BIA dok je treći stajao ispred vrata.\nOn je najavio krivične prijave protiv pripadnika BIA, te istakao da Narodna stranka traži političku odgovornost direktora BIA Bratislava Gašića.\n„Gašić mora odmah da bude smenjen“, rekao je Ponoš.\nOn je rekao i da su pripadnici BIA maltretirali, šamarali i terali Katića da kleči, te da su Katiću rekli da ne sme nikom da kaže šta dogodilo.\n„Kada su ga odvodili ( sa radnom mesta) legitimisali su se , zahtevali su da prizna da je autor tvita u kojem se pozivaju ostali tviteraši da urade isto što je uradio i Vidojković“, rekao je Ponoš.\n„Bio je prinuđen da kleči, biio mu je oduzet mobilni telefon, nije mogao da se javi advokatu, posle fizičkog maltretiranja bio je izložen pretnjama da će ga baciti kroz prozor, da neće moći da vidi dete, da će ga snaći imovinski problem…“, rekao je on.\nPrema njegovim rečima, pušten je nakon što ga je advokat Nikola Lakić tražio po beogradskim policijskim stanicama i raspitivanja gde je .\n„Počeo je lov na veštice i oni su tražili ljude koji tvituju i podržavaju Narodnu stranku“, rekao je on.\n„Rekli su mu da to što je njega snašlo da će snaći njegovog šefa Vuka Jeremica i ostale,… nisu ga uplašili i zato obaveštavamo javnost da se to nikome više ne bi dogodilo“, rekao je on.\nPonoš je ukazao i na odnos građana prema vlasti u Srbiji.\n„Bez namera da pravdam bilo kakve psovke u javnom prostoru ali bar pola Srbije psuje ovu vlast a psovale su se i druge, kada nešto ne valja“, rekao je on.\nNapomenuo je i da situacija sa tvitom ne zaslužuje angažovanje BIA.\n„Ko god da je napisao taj tvit može da se govori o uvredi a ne o pretnji i nije nešto što zahteva angazovanje BIA“, rekao je on.\nPonoš je oštro kritikovao BIA, te kazao da u tu službu, može da bude primljen bilo ko, ukoliko tako odluči direktor.\n„Pored toga što Zakonom o BIA nije propisano da smeju da postupaju u ovakvoj situaciji, oni nisu ovom prilikom imali niti naredbu od suda, niti su imali naredbu od strane tužilaštva. Postupali su potpuno samoinicijativno, po nečijoj naredbi od svojih šefova iz BIA“, rekao je Radić.\naerodromBIAnarodna strankaZdravko Ponoš


Stejt department: U Hrvatskoj raste vjerska netrpeljivost | Argumenti\nU izvještaju se ističe da su jevrejska i srpska manjinska zajednica i ove godine, treću godinu zaredom, komemoraciju u Jasenovcu održale mimo državne, nezadovoljne odnosom države prema veličanju ustaštva i ustaškim simbolima.\nNaglašava se da su manjinske vjerske zajednice izvijestile o povremenim slučajevima verbalnih zlostavljanja i fizičkih napada, a u izvještaju evropskog ombudsmana stoji da komentari na raznim internet portalima optužuju Jevreje za potkopavanje demokratije, slobode i finansijskih institucija.\nPreostali dio čine Jevreji, protestanti i drugi hrišćani, a prema podacima Saveza jevrejskih opština u Hrvatskoj živi između 2.000 i 2.500 pripadnika jevrejske vere.\nPodsjeća se i na upozorenja ombudsmana da su neke zdravstvene institucije odbile liječenje Jehovinim svjedocima, koji zbog svojih uvjerenja nisu htjeli da prime transfuziju krvi, i da, kako jevrejski čelnici smatraju, vlasti nisu preduzele konkretne korake za vraćanje imovine te zajednice zaplijenjene tokom Holokausta.\nSljedeći članak Višković: Rasterećenjem privrede do većih plata\nPrethodni članak Tramp potpisao ukaz o novim sankcijama Iranu


ZAVRŠENA PRVA FAZA ISTRAGE Šta je zapravo prouzrokovalo kobnu nesreću u avionu? - informativa.ba\nVijesti BiH ZAVRŠENA PRVA FAZA ISTRAGE Šta je zapravo prouzrokovalo kobnu nesreću u avionu?\nZAVRŠENA PRVA FAZA ISTRAGE Šta je zapravo prouzrokovalo kobnu nesreću u avionu?\nKomisija za provedbu istrage avionske nesreće koja se dogodila 13. maja kod Mostara, u kojoj je smrtno stradalo pet osoba, okončala je prvu fazu istrage koja podrazumijeva provedbu uviđaja na mjestu nesreće i prikupljanje dokaza, izjava i dokumenata.\nMeđutim, iz Ministarstvo komunikacija i prometa Bosne i Hercegovine istakli su da prikupljene informacije u ovoj fazi istrage ne mogu biti objavljene javnosti te da Komisija nastavlja rad na analizi prikupljenih dokaza, raspoloživih dokumenata i činjenica iz kojih će se moći izvesti zaključak o okolnostima koje su uzrok nesreće.\nZadatak Komisije koju je formiralo navedeno ministarstvo je provedba svih radnji i aktivnosti u skladu sa Pravilnikom o istraživanju nesreća i ozbiljnih incidenata, s ciljem utvrđivanja uzroka nesreće i konačnog cilja sprječavanja nesreća ili incidenata, a ne određivanje bilo čije krivice ili odgovornosti.\n- Jedine zvanične informacije o ovoj nesreći su informacije koje je javnosti dostavilo ili predstavilo Ministarstvo te se u cijelosti ograđujemo od neargumentiranih izjava i komentara pojedinaca ili tijela vezanih za ovu nesreću - saopćeno je iz Ministarstva komunikacija i prometa BiH.\nOznake: #BiH #Mostar #Ministarstvo komunikacija i prometa Bosne i Hercegovine


UMETNOST - Stranica 90 od 189\nSedmi Festival evropskog filma u Nišu otvoren je sinoć u prepunoj sali Oficirskog Doma projekcijom španskog filma o filmu “Prodaće i kišu”, a zatvoriće ga portugalski dokumentarac o tradicionalnom načinu pevanja “Alentežo, Alentežo”.\nMarija Kalas i Laibach na filmskom Nišvilu\n19. juna 2018.\tTRADICIJA, UMETNOST, ZANIMLJIVOSTI, ZLATNE RUKE 0\nFilmski program ovogodišnjeg Nišville Movie Summit-a započeće u nedelju 5. avgusta srpskom premijerom dokumentarnog filma “Maria Kalas” reditelja Toma Volfa, a nakon njega biće prokazan “Liberation Day” film snimljen povodom prvog rock koncerta održanog u Severnoj Koreji.\n“Putovanje kroz kulturno nasleđe” u EU info kutku\n18. juna 2018.\tTRADICIJA, UMETNOST, ZANIMLJIVOSTI 0\nU okviru obeležavanja Evropske godine kulturnog nasleđa, u EU info kutku u Nišu se održava izložba fotografija “Putovanje kroz kulturno nasleđe”.\n18. juna 2018.\tMANIFESTACIJE, TURIZAM, UMETNOST, ZANIMLJIVOSTI 0\nZavršne večeri Nišvilla 2018, u nedelju 12. avgusta nastupiće sastav iz Kine koji predvodi verovatno najpozntaji kineski džez muzičar – trubač i kompozitor Li Xiaochuan.\n“Midnight Jazzdance Stage” konkurs\n15. juna 2018.\tBIZNIS, KATEDRA, MANIFESTACIJE, UMETNOST 0\n“Nišville Jazz Festival” poziva sve kreativne ljude i dizajnere da se jave na konkurs za izradu idejnog rešenja čiji je cilj približavanje svih modernih i tradicionalnih formi jazz muzike publici, kao i promocija svih stilova crnog plesnog zvuka.\nUvertira u manifestaciju “Leto u Vlasotincu”\n15. juna 2018.\tKATEDRA, LOKAL PRESS, MANIFESTACIJE, TRADICIJA, TURIZAM, UMETNOST, ZANIMLJIVOSTI 0\nPre zvaničnog programa manifestacije Leto u Vlasotincu, koja počinje 4.jula, Kulturni centar pripremio je niz priredbi koje će se održati do kraja meseca.\nPage 90 of 189« First...607080«8889909192\t»\t100110120...Last »


Predstavljamo vam video priručnik „Književna dela i dramski postupci u povećanju osetljivosti mladih za pitanja diskriminacije, nasilja i ljudskih prava“ u produkciji i realizaciji Grupe „Hajde da…“\nVideo je nastao dokumentovanjem aktivnosti koje je je Grupa „Hajde da…“ realizovala u okviru projekta „Writing instead of fighting“, podržanog od strane Saveta Evrope kroz Evropsku omladinsku fondaciju.\nNa sedmodnevnom treningu smo se sa mladima iz cele Srbije bavili ljudskim pravima, ravnopravnošću, predrasudama, stereotipima, idetintetom, diskriminacijom, rodnim ulogama, fašizmom, ekstremimizmom, ratom i položajem običnog čoveka u njemu. Koncept ovog programa je takav da su književna dela i dramske tehnike zapravo sredstvo za bavljenje temama i društvenim pojavama, i to sredstvo koje nam daje da sagledamo neku pojavu objektivnije, da lakše širimo vidike, prihvatamo drugačije, razbijamo predrasude.\nVideo priručnik je namenjen onima koji su prošli ovaj program, a voleli bi da realizuju radionice sa mladima iz svog okruženja, kao i onima koji imaju već dovoljno iskustva, te iako nisu bili učesnici ovog programa, mogu u ovom video priručniku da nađu smernice za budući rad. Ovaj video materijal nema pretenzije da bude sveobuhvatno „štivo“ za primenu obrade kniževnih dela i dramskih postupaka u neformalnom obrazovanju za ljudska prava, već da bude pomoćni materijal, koji može da usmerava i inspiriše.\nZahvaljujemo se na saradnji: Sedmoj beogradskoj gimnaziji, Školi za brodarstvo, brodogradnju i hidrogradnju, Školi za dizajn, Srednjoj školi Sveti Sava, Karlovačkoj gimnaziji, Pokretu gorana Vojvodine, Dragici Kitanovski, Tamari Dolgi i Mimi Begović.


Putin: Dokazali smo, znamo da se branimo – mojKontakt portal – Radio Televizija Kontakt\nPutin: Dokazali smo, znamo da se branimo\n“Ove godine smo se suočili s teškim izazovima i Rusija je dokazala da je sposobna da odbrani svoje nacionalne interese i, kao što je to često slučaj, naš narod je odgovorio na teškoće zajedništvom i moralom, duhovnom ispravnošću”, rekao je Putin u govoru na Dan nacionalnog jedinstva, prenijela je RIA Novosti.\nDan jedinstva “obilježava posvećenost našeg naroda svojoj rodnoj zemlji”, rekao je on i dodao da je odgovornost koju Rusi osjećaju prema svojoj zemlji uvijek bila “temelj nezavisnosti i suvereniteta za Rusiju, dok su patriotizam i ljubav prema otadžbini vijekovima ujedinjavali (rusku) višenacionalnu zemlju”.\n“Nije slučajno to što je ovaj praznik povezan s ključnim događajima u našoj istoriji, kada su ljudi okončali ‘vrijeme nevolja'”, kazao je ruski predsjednik.\nTi istorijski dogadjaji, prema njegovim riječima, služe kao primjer svakoj generaciji Rusa da moraju da čuvaju i štite nacionalne interese Rusije i da bi zanemarivanje tih interesa moglo da vodi u ponor dezintegracije i destrukcije.\nRusija na Dan nacionalnog jedinstva obilježava oslobođenje od poljsko-litvanske invazije, navodi ruska agencija.\nIstorijski, praznik je povezan s krajem “smutnog vremena”, periodom korenitih političkih, društvenih i ekonomskih razdora.\nPraznik je proglasio car Aleksej Mihajlovič 1649. godine i proslavljao se do 1917., kada su ga ukinuli boljševici, a Putin ga je ponovo vratio 2005. godine.\nBlagajnici “Autoprevoza” u parku oteo 22.000 KM


Jeftini letovi from Semera do Južnog Sudana - Avio karte Semera Južni Sudan - eSky.rs\nAvio karte from Semera do Južnog Sudana\nPretražite letove from Semera do Južnog Sudana\nProverite najbolje prilike za letove from Semera do Južnog Sudana\n✔ Postoje li posebne ponude za letove from Semera do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta from Semera do Južnog Sudana?\n✔ Ako rezervišem let from Semera do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove from Semera do Južnog Sudana?\nBudite sigurni, da na eSky.rs ponuda letova from Semera do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Etiopije Jeftini letovi iz Etiopije Jeftini letovi za Bahir Dar Jeftini letovi iz Bahir Dara Jeftini letovi za Midltaun (PA) Jeftini letovi iz Midltauna (PA)\nJeftini letovi do Mađarske Jeftini letovi iz Mađarske Jeftini letovi do Butte Bert Mooney Jeftini letovi od Butte Bert Mooney


Smart Brabus Ultimate - Muški magazin - trendovi, fitness, lifestyle, saveti, devojke... `\nOvaj mali automobil košta više od Poršea...\nAko vam je san da kupite mali automobil za kojim će se okretati glave, onda je ovaj Brabus Smart model savršen izbor za vas. Ovo je najskuplja verzija ovog autombila i verovali ili ne, on košta 52,800 $. Međutim, ako se odlučite za kabriolet verziju, onda ćete platiti cenu od 55,800 $. To znači da je ovaj Smart skuplji od Poršea, što je prosto neverovatno.\nIspod haube se nalazi mali, ali snažan 0.9 litarski motor od tri cilindra koji proizvodi snagu od 130 konjskih snaga. Verovatno mislite da to i nije neka snaga, ali kada se u obzir uzme težina, tj lakoća ovog vozila koja iznosi samo 900 kg, onda vam je jasno da je ovo prilično snažna mašina kada se težina uzme u obzir.\nNaravno, izgled ovog automobila drugačiji je od klasičnog modela. Smart Brabus okupan je u Plavoj Gaučo boji koja zaista izgleda neverovatno na dnevnom svetlu. Karoserija je takođe malo dorađena, pa ovaj model sadrži spojlere, sajtne i vazdušne usisnike koji naglašavaju sportski karakter.\nNa njemu se takođe nalaze i masovne felne od 18 inče koje na sebi nose niskoprofilne gume koje deluju neverovatno tanko.\nKada se uzme u obzir cena i izgled ovog automobila, onda je sigurno da je ovo neverovatno luksuzan i kul gradski automobil koji će uvek privlačiti pažnju.\nPROČITAJTE SLEDEĆI TEKST: Prodaje se Lamborghini Huracan za 5 dolara


Lako prijavljivanje sezonaca korisno za obe strane - Agro TV\nPočetna Novo Lako prijavljivanje sezonaca korisno za obe strane\nLako prijavljivanje sezonaca korisno za obe strane\n„Agroinfo karavan“ za poljoprivrednike do sredine januara posetiće 15 lokalnih samouprava širom Srbije i upoznati proizvođače i sezonske radnike sa detaljima pojednostavljene procedure angažovanja za sezonske poslove putem portala i mobilne aplikacije.\nElektronska prijava sezonaca smatra se reformskom, jer je samo u prvoj godini primene, rad na crno smanjen za 37 odsto.\nGostujući u Jutarnjem programu RTS-a, Tisa Čaušević, šefica jedinice NALED-a za poljoprivredu, kaže da se elektronska prijava sezonskih radnika u poljoprivredi smatra se reformskom zato što prvi put od 2019. godine poljoprivrednici mogu da prijave elektronski sezonske radike koje povremeno angažuju.\nPrema njenim rečima, cilj „Agroinfo karavana“, koji će posetiti 15 opština na teritoriji cele Srbije, jeste da se ovaj sistem približi s jedne strane poslodavcima – poljoprivrednicima koji možda još ne znaju da on postoji i koje su njegove koristi i, s druge strane, potencijalnim sezonskim radnicima.\nŠefica jedinice NALED-a za poljoprivredu kaže da je uvek potreban neki period da bi se ljudi navikli na korišćenje novih tehnologija i da su se poljoprivrednici jako dobro snašli.\n– Ukoliko su u pitanju fizička lica, potrebno je da se registruju uz pomoć elektronskog sertifikata ili da odu u servisni centar u opštini gde će neko za njih da otvori nalog i omogući im da koriste sistem – objašnjava Čauševićeva.\n– Prava koje sezonski radnici ostvaruju su pre svega penziono pravo za svaki dan rada, zdravstveno osiguranje u slučaju povrede na radu, zagarnatovana minimalna nadnica na sat – kaže šefica jedinice NALED-a za poljoprivredu.\nOna dodaje da ova vrsta radnog angažovanja ne podrazumeva automatsko sklanjanje sa evidencije nezaposlenih lica u Nacionalnoj službi niti gubitak nekih prethodno stečenih socijalnih prava.\n– Videlo se da ovaj sistem ima efekta tako da se planira proširenje sistema na neke druge delatnosti gde to ima smisla za povremena i kratkotrajna angažovanja, pre svega u turizmu i ugostiteljstvu, građevini i pomoći u kući – zaključuje Tisa Čaušević.